Ini Variasi Resipi Yang Sangat Mudah Dan Sesuai Untuk Orang Yang Masih Bujang

“Malasnya nak masak menu ni, bahan-bahan yang diperlukan pun banyak! Susah!”
giphy.com

Balik kerja saja mesti buntu memikirkan makanan apa yang ingin dimakan. Biasalah bila hidup sebagai orang bujang, makanan yang ingin dimasak pun tidak mahulah terlalu berat dan susah. Tapi, susah pula nak jumpa resipi masakan yang simple dan sangat sesuai untuk orang bujang. Jangan risau, ini kami senaraikan 5 menu masakan yang khas untuk orang bujang di luar sana!

1. Telur Dadar Kentang
http://myresipi.com/

Kalau dah nama pun resipi bujang mestilah ada menu telur kan? Tapi kalau asyik-asyik makan telur goreng dan ditambah kicap sahaja, mestilah bosan. Jadi, apa kata anda cuba resipi telur dadar kentang ini untuk kelainan rasa. Bukan itu sahaja, bila telur digabungkan bersama kentang perut anda pun akan lebih kenyang kerana kentang dapat membantu untuk mengenyangkan perut tau!
Resipi telur dadar kentang : http://myresipi.com/recipes/telur-dadar-kentang
2. Ikan Bilis Goreng Halia
http://myresipi.com/
Salah satu bahan makanan yang mudah untuk dimasak, ikan bilis juga boleh digunakan dalam pelbagai jenis resipi. Kalau anda yang malas nak beli bahan basah yang perlu disiang tu, boleh la masak ikan bilis goreng halia ini. Bukan sahaja sangat enak dimakan bersama nasi panas, malah menu ini juga sangat bagus untuk anda yang nak ‘buang angin’ kerana mempunyai kandungan halia.
Resipi ikan bilis goreng halia : http://myresipi.com/recipes/ikan-bilis-goreng-halia
3. Mihun Singapura
http://myresipi.com/
Bila dah bosan makan nasi setiap hari, apa kata anda cuba menu mihun goreng Singapura sebagai menu makan malam ataupun makan tengahari. Mudah dan enak, mihun Singapura ini juga anda boleh pelbagaikan isi kandungan semasa menggoreng seperti meletakkan makanan laut atau ayam. Menu yang tidak terlampau mengenyangkan dan tidak terlampau melaparkan ini memang sesuai untuk anda yang bujang tu.
Resipi mihun Singapura : http://myresipi.com/recipes/mihun-singapura
4. Ayam Goreng Cendawan
http://myresipi.com/
Bagi anda yang tidak gemarkan masakan yang pedas, anda boleh cuba masak ayam goreng cendawan yang sememangnya enak! Resipi ala-ala masakan Cina ini mampu untuk menaikkan selera dan juga menyihatkan. Untuk anda yang nak masak masakan yang cepat dan tidak menggunakan bahan yang banyak, jangan lupa untuk cuba masakan ini tau!
Resipi ayam goreng cendawan : http://myresipi.com/recipes/ayam-goreng-cendawan
5. Kerabu Mi Segera
http://myresipi.com/
Haa, selalu pergi ke restoran pesan menu ini kan? Tak payah nak beli lagi kerana anda boleh buat sendiri sahaja di rumah. Memang sesuai sebagai salah satu makanan orang bujang, menu kerabu mi segera ini boleh menggantikan pengambilan nasi. Rasanya yang pedas dan masam memang sangat sesuai dengan tekak orang Malaysia. Untuk anda yang bujang tu, menu ini sangat sesuai dimakan tidak kira masa dan dimana sahaja!
Resipi kerabu mi segera : http://myresipi.com/recipes/kerabu-mi-segera
*Balik kerja nanti boleh cuba masak okay?
Sumber: MyResipi.com


Ini Yang Anda Perlu Tahu Wanita! Tips Terbaik Pilih Tayar! Barulah Tak Tertipu Nanti! You Go Girls!❤

Ha! Hari-hari anda gasak tayar kereta anda! Pergi kerja, outing, balik kampung yang tak tahan dating pun naik kereta kan? Of courselah kalau dah bawak kereta yang aweseome takkan lah tiba-tiba nak tayar pancit atau buat hal dekat tepi jalan pulakkan?
So, hari ni admin nak cerita sikit mengenai Tayar Lassa yang boleh memenuhi setiap keperluan anda kerana ianya di reka mengikut keperluan kenderaan anda. Hebatkan? Jadi Jom baca sampai habis okay..

PILIH TAYAR ANDA! INI LANGKAH MUDAH UNTUK KENAL TAYAR KERETA ANDA!
Perkara utama yang anda perlu tahu mengenai tayar ialah maklumat mengenai tayar. Macam mana nak tahu?. Semoga berguna!
Kredit Foto: penmerah.com

Nampak tak tu! Sila ambil perhatian ye! Jangan sampai tertipu pulak nanti.  Jadi lepas ni boleh la gunakan tips berguna ni bila nak tukar tayar kereta anda.

TAYAR LASSA! SPESFIFIKASI HEBAT! PILIHAN ADMIN! PILIHAN RAKYAT EROPAH JUGAK YE! ❤
Sekarang tak ada siapa boleh tipu anda lagi! Pengetahuan anda dah setaraf kaum lelaki tau. Tapi masih tak lengkap tanpa knowledge mengenai tayar berteknologi baru  keluaran Lassa yang dibina oleh “Brisa Bridgestone Sabanci“.  Dahsyatkan? Dah tahu macam mana nak beli tayar kenalah tahu fungsinya jugak ye!

Lassa merupakan satu brand tayar yang kini semakin dikenali. Apa kelebihan tayar keluaran Lassa? Jom admin jelaskan kepada anda. Lassa merupakan satu brand tayar yang dilengkapi dengan teknologi baru terutamanya dari segi ketebalan dan reka bentuk yang tahan lasak dan menarik. Tayar keluaran Eropah ini telah diuji dari pelbagai aspek seperti keseimbangan, grip tayar (bunga), kelajuan dan kesesuaian tayar dalam pelbagai cuaca dan keadaan jalan.
Corak silang pada tayar Lassa membantu untuk mengurangkan impak licin atau gelincir pada hari hujan atau semasa jalan basah dan berminyak.
Tidak kira baru mahupun lama, sesebuah kereta memerlukan tayar yang cukup baik. Mengapa? Kerana ianya mampu menjamin keselamatan anda di jalan raya. Tayar  Compectus H/P Lassa direka khusus buat pemilik MPV/ SUV seperti Toyota Vellfire, Honda CRV , Mazda CX-5, BMW X3 dan Toyota Harrier.
Compectus H/P Lassa merupakan sebuah tayar yang telah direka khas  untuk menampung geseran jalan dengan grip yang cukup baik. Rekaan bunga tayar yang khusus dan ekslusif ternyata meletakkan tayar Lassa pada satu tahap yang tersendiri dari aspek pengurangan impak apabila kereta meluncur laju ketika hari hujan.

Tambah menarik lagi, tayar  Compectus H/P keluaran Lassa mempunyai ketebalan yang cukup tinggi iaitu 60HA bagi bahu tayar dan ketebalan sisi tayar pula  46.5 HA.  Hal ini membuktikan bahawa tayar Compectus H/P Lassa dan tahan lasak disamping sukar untuk koyak dan rosak. W0w! Hebat betul produk bridgestone.

Bukan sahaja memilik spesifikasi yang hebat namun, rupa dan reka bentuknya cukup bergaya dengan sedikit sentuhan sports nyata, telah menambat hati pasukan Barcelona untuk membawa nama Compectus H/P Lassa bagi merealisasikan impian peminat mereka yang inginkan tayar MPV/SUV terbaik setaraf pasukan mereka! Pasukan bertaraf dunia.
COMPARISON TAYAR COMPECTUS H/P LASSA & BRAND MXXXXXIN TERNYATA MENGEJUTKAN!

Dalam kelajuan 80 km/h  dikawasan berair atau tanah berlumpur dan basah tayar Compectus H/P Lassa nyata mengejutkan apabila berjaya mengatasi brand terkemuka Mxxxxxin apabila kenderaan break secara mengejut jarak yang diambil untuk STOP bagi tayar Compectus H/P Lassa hnyalah sejauh 27. 7 berbanding brand Mxxxxxin yang mengambil jarak sejauh 28.6 .. Inilah bukti betapa kuatnya grip tayar Compectus H/P Lassa.

Manakala bagi ujian di kawasan bertar pula jumlah kelajuan yang direkodkan adalah pada 47 km/h bagi kedua-dua buah tayar. Pergh! Terbaikkan?… Cukup tebal, grip pun dahsyat. Perfomance pun terbaik. Daya pecutan sama kot! Harga sah-sah la berbeza.
Walau bersaing dengan jenama Mxxxxxin keputusannya nyata memeranjatkan admin. Sekarang anda dah lihat sendirikan tayar Compectus H/P Lassa bukan sahaja setanding dengan jenama terkemuka Mxxxxxin bahkan mungkin lebih baik lagi.
TAYAR RASMI TEAM BARCELONA! COMPECTUS H/P LASSA DIREKA KHAS BAGI MENJADI YANG TERBAIK!
Jangan hairan ye mengapa tayar Lassa begitu hebat dan efektif serta sesuai digunakan diatas pelbagai permukaan jalan. Hal ini kerana,  tayar hebat ini telah dibina khusus oleh Brisa Bridgestone Sabanci. Hebatkan? Bukan calang-calang rupanya tayar Compectus H/P Lassa.

Selaku tayar rasmi bagi pasukan bertaraf dunia seperti Barcelona adalah menjadi kemestian buat Compectus H/P Lassa memberikan yang terbaik bersesuaian dengan pencapaian mereka dalam bidang pembuatan tayar terbaik dunia.
Jangan risau ye pemilik kereta sedan, sebabnya ada banyak jenis tayar yang telah dikeluarkan Lassa dan direka khas buat kenderaan anda! Apa yang anda perlu lakukan hanyalah singgah ke laman Facebook mereka dan berhubung dengan mereka.
Klik sini untuk makumat lanjut  FB Lassa Tyres Malaysia


Inilah 15 Senarai Barang Makanan Untuk Anda Yang Nak Diet, Barulah Menjadi!

Kenapalah diet aku tak pernah menjadi, silap pilih barang makanan ke?”
Sepanjang proses berdiet bukan sahaja kuantiti makanan yang perlu diambil berat namun jenis makanan yang anda makan pun sebenarnya amat penting. Jenis makanan dan kuantiti gula atau garam dalam makanan tersebut perlulah diberi perhatian lebih kerana ini mungkin penyebab kepada diet anda yang terganggu. Oleh itu, buat anda yang mahu mengamalkan diet yang sihat, ini adalah antara 15 barangan dapur yang wajib ada di rumah supaya impian nak kurus anda boleh tercapai dengan cepat!

15 BARANG MAKANAN WAJIB ADA DI DAPUR KALAU NAK DIET
1.BROKOLI

Ini antara sayur yang elok nutriennya. Sangat sesuai untuk diamalkan kepada yang sedang berdiet. Anda boleh cuba masak menu brokoli daging grilled.

2.UBI KELEDEK

Ubi keledek atau bahasa kampungnya adalah ubi stello. Sesuai dimakan ketika snacking. Jenis Jepun ni mahal sikit. Tapi sedap sangat.
3.SANTAN RENDAH LEMAK

Kalau rasa nak sangat makan makanan yang bersantan, boleh lah masak satu kali seminggu. Tapi pastikan guna santan yang rendah lemak ye. Barulah diet tak tension.
4.LEMON

Kalau ada promosi memang murah lemon ni. Macam-macam resepi yang kita boleh buat dengan lemon. Antaranya ialah ayam masak lemon. Lemon ini lebih baik disesuaikan dalam diet harian dan sangat baik digunakan.
4.BLUEBERRIES

Kecil yang bernilai. Selain sesuai untuk diet, nak cantikkan kulit blueberries antara buah terbaik untuk diamalkan.
5. GULA PERANG

Gula perang ini sangat sesuai untuk individu atau orang yang sedang mengamalkan diet. Gula putih mesti dijauhkan terus dalam diet okay. Barulah cepat berat badan turun.
6. STEVIA

Paling baik untuk menggantikan gula boleh guna stevia. Kosong kalori. Cuma mungkin ada yang rasa manisnya pelik. Terpulang kepada pilihan sendiri okay?
7. GARAM BUKIT

Ini dia cadangan atau garam yang paling penting bagi menggantikan garam biasa. Cuma pengambilannya juga hanya sekadar wujud rasa masin yang sedikit sahaja.
8. PEANUT BUTTER

Mungkin anda jarang jumpa atau agak sukar untuk cari jenama lain yang lagi rendah kalori. Macam Yogood, Steffis ke. Jadi perlu pandai-pandai sendiri kurangkan kuantiti. Dan jenis peanut butter yang berjenama ‘chunky’ ini sesuai dimakan ketika diet kerana rasanya yang sedap (boleh rasa kacang tu masa gigit).
9. EPAL HIJAU

Antara buah yang efektif untuk waktu snacking. Hindarkan buah yang terlalu manis seperti mangga masak kerana gula dalam buah agak tinggi.
10. SALAD

Wajib ada dan antara bahan terpenting juga untuk diet. Nak khasiat yang berlainan, pilih macam-macam jenis salad yang segar.
11. TELUR OMEGA

Gabungan yang terbaik dalam sarapan pagi anda.
12. CAPSICUM

Kunyah macam tu pun sedap dalam salad. Warna kuning paling banyak vitamin.
13. TOMATO CERI

Tomato ceri ini memang sedap dimakan begitu sahaja atau dimasukkan dalam air asam atau dimakan bersama dengan salad.
14. MAYONIS

Kalau diet cikgu, kena jugak ada. Yang penting pengambilan mayonis ada had tertentu.
15. ROTI SERAT

Haa inilah barang diet yang disukai ramai orang. Nak dapat roti Gardenia plastik ungu tu susah sikit. Jadi kalau tak jumpa yang Gardenia boleh bertukar kepada jenis ini. Sedap. Penuh bijirin dan bijian dalam sekeping roti ini. Pastinya kenyang! Itulah antara bahan-bahan yang sesuai untuk orang diet. Sebenarnya ada lagi bahan lain. Semoga bermanfaat buat semua!
Sumber: Cikgu Afy Al Habibi


Inilah 4 Bahan Di Rumah Yang Boleh Hapuskan Masalah Ketuat Dengan Cepat!

“Alamak, ada ketuat pula dekat tangan aku ni! Macam mana nak hilangkan?”
Cara Hilangkan Ketuat Yang Anda Boleh Buat Sendiri Di Rumah
http://ruzidah.com/

Saya pasti ramai yang mengalami masalah ketuat. Ada yang di kaki, ada yang di tangan. Macam mana pun, ketuat ni memang menyemak dan anda pasti lagi suka kalau ia hilang betul tak?
Apakah punca ketuat?
Ketuat berpunca daripada virus HPV. Kebanyakan orang memang menjadi pembawa kepada virus ini. Tak semua orang akan mendapat ketuat, tetapi sesetengah orang yang badannya tak dapat memendam kegiatan virus ini akan mendapat ketuat.

Bagaimana nak hapuskan ketuat?
Ketuat mempunyai “akar” yang mana akar ini jika tidak dihapuskan, akan membolehkan ketuat tumbuh kembali. Kita perlu memusnahkan akar ketuat supaya ketuat tidak datang kembali.

Bahan-bahan yang diperlukan untuk menghilangkan ketuat
1. Apple Cider Vinegar
www.blenderbabes.com
Ini bahan aktif yang akan membunuh ketuat. Asid asetik dalam cuka sangat efektif untuk membunuh akar ketuat. Kalau tak ada Apple Cider Vinegar boleh guna cuka makan yang biasa tu. Balsamic vinegar pun boleh tapi mahal.
2.Kapas
momsmakeupstash.com
Kapas akan menyerap dan menyimpan cuka. Gunakan kapas yang daya menyerapnya kuat. Facial cotton pun boleh digunakan.
3. Plaster atau Duck Tape
http://conteng2kreatif.blogspot.my/
Plaster atau duck tape bertujuan untuk memegang kapas yang direndam dalam cuka. Gunakan tape yang kuat daya lekatnya.
4. Vaseline

Asid dalam cuka tidak kenal kulit sihat atau kulit ketuat. Dengan menyapukan vaseline pada kulit sihat, ia terlindung dari tindakbalas cuka.
Mari lihat pada gambar dibawah untuk mengikuti langkah Rawatan Membuang Ketuat. Selamat mencuba!
1. Sapu vaseline dekat keliling ketuat (jangan terkena ketuat). Basahkan kapas dengan cuka,letak atas ketuat dan plaster .Biarkan semalaman.

2. Ketuat yang tidak disapu vaseline..kulit yang sihat akan turut mengecut apabila terkena cuka.. Jadi pastikan ada menyapu vaseline dikeliling kulit ketuat sebelum meletakkan cuka.

Hari ketiga:
Cuka sudah menembusi lapisan kulit mati pada ketuat dan mula bertindak pada akar..pada hari pertama dan kedua tiada rasa pape sebab cuka memakan sel kulit mati..pada hari ketiga bila akar sudah ditembusi akan rase sedikit pedih.
4. Kelihatan akar ketuat menjadi hitam.. Ini menandakan sel-sel ketuat mula mati dimakan asid.

5. Apabila ketuat jadi macam ni,boleh la korek sikit demi sedikit. Boleh korek!

*Boleh cuba nanti ya!
Sumber: Hanis Samsuddin


Inilah 5 Kepentingan ‘Alone Time’ Bersama Isteri, Semakin Hari Semakin Sayang

Manisnya perkahwinan ketika berada di tahun pertama. Tetapi semuanya berubah apabila usia perkahwinan sudah melebihi 3 tahun, kadang-kadang nak pegang tangan di tempat awam pun ditolaknya. Jadi, amat penting untuk anda bersama pasangan mempunyai ‘alone time’ dalam tempoh yang tertentu. Barulah cinta dapat dipupuk dengan lebih kuat!
Pentingnya ‘Alone Time’ Dengan Isteri
” Enjoy your marriage before it too late “

Masa mula-mula kahwin dulu ramai orang bagi pesanan macam ni, tapi tengah bahagia kita buat endah tak endah je. Dulu tak ambik port sangat pesanan ni tapi sekarang bila dah ada anak dua orang baru nak garu kepala. Dah terlambat. Jangan kata nak berdua-duaan dengan isteri, nak bersendirian pun belum tentu dapat. Kejap sorang ajak bermain, kejap yang kecik nak susu, nak mandi, nak tidur, nak itu nak ini sampai kita pun nak pengsan. Bergilir-gilir pengsan dengan isteri..

Tapi itulah cabaran parenthood ni. Kita bukan sahaja kena pengsan malah kita kena bangkit dari pengsan berkali-kali tanpa gagal kerana kalau kita gagal, anak akan 2 kali gagal dari kita. Walaupun begitu, penting ada ‘Alone Time’ dengan isteri. Buatlah macam mana pun asalkan ada masa untuk berdua-duaan, dapat 5 minit pun cukuplah. Pedulikan mulut-mulut bawang yang mengata sebab mereka tak akan faham keperluan kita. Bawang buat mulut berbau, nanti isteri kata mulut kita busuk pulak.

5 kepentingan ‘Alone Time’ buat Suami Isteri
1. Tabung Emosi

Tabung emosi ibarat simpanan kita kat bank, kalau penuh kita gembira kalau kosong kita boleh kena heart attack. Sama juga dengan tabung emosi keluarga kita, tak boleh di biarkan kosong kena refill selalu. Kalau tabung emosi kosong mula lah pelbagai dugaan datang, emosi tak dapat kawal, semua pandang tak kena.
Bila emosi bercelaru suami isteri tidak ada sefahaman, selalu bergaduh, anak pun terkesan selalu buat tantrum, rezeki susah nak datang dan rumah yang terang pun rasa kelam tak bersinar. Penting sangat refill tabung emosi ini.
Cakap “i love u” pun dah cukup mengemosikan pasangan kita. Jangan berat mulut, isteri kita sendiri tu..
2.  Luahan Perasaan

Masa berdua-duaan ini lah baru isteri kita nak luahkan perasaan. Kalau tak dia pendam je rasa sakit hati, luluh hati, iri hati dan pedih ulu hati sorang-sorang. Memang lumrah orang perempuan, mereka tak suka mengadu tapi bila di tanya akan di ceritakan semuanya dari A sampai Z tanpa ada skip satu babak pun.
Bayangkan cerita yang panjang macam drama sinetron beratus episod terbuku dalam hati dia, selagi tak di tanya selagi itu di pendam. Bila hati dah penuh dengan sinetron ni mulalah minda fikir yang bukan-bukan. Muka pun jadi kusam, mata bengkak dan pipi cengkung. Lagi cepat suami jadi pendengar setia lagi cepat isteri kembali cantik menawan.
3. Release Stres

Dah dapat luah perasaan barulah isteri tidak stres, malah suami pun dapat hilangkan stres akibat dari isteri yang tak keruan. Dua-dua tenang dan bahagia. Lagipun setiap ‘moment’ berdua-duaan itu boleh jadi ‘pain killer’ untuk stres akan datang. Bila ada masalah dengan anak atau pasangan buat masalah, moment inilah yang akan buat kita kembali ke pangkal jalan.
Bak kata orang, cegah lebih baik dari mengubati. Sediakan payung sebelum hujan. Bukan sediakan payung emas je tahu, payung stres pun kena sediakan.
4. Nafkah Batin

Ini penting! Bagaimana sibuk pun, anak dah 10 ke, nafkah batin tetap kena konsisten di batinkan. Hanya kerana kita dah tua tak bermakna keperluan batin pasangan semakin berkurangan. Ada yang semakin tua semakin menjadi-jadi. Tak mustahil janggut dengan misai dah putih pun masih nak tambah quota.
Dalam Kitab Tafsir Ibn Katsir ada menyebut :
“ Mereka adalah ketenangan bagi kalian dan kalian pun adalah ketenangan bagi mereka ”.
Bermaksud isteri adalah ketenangan bagi suami dan suami adalah ketenangan bagi isteri. Lepas ni kalau nampak isteri tak keruan, tak tenang cepat-cepat hantar anak kat rumah mertua ya.
5. Bunga Cinta

Bunga cinta kalau tak di siram lama-lama boleh jadi layu dan mereput. Bunga cinta ibarat perasaan cinta kita pada pasangan, ingat kembali bagaimana rasa cinta masa mula-mula kenal dulu, sepatutnya macam itu lah rasa cinta kita sampai tua. Bahkan patut lebih mekar dan besar.
Jangan jadikan anak sebagai alasan untuk biar bunga cinta jadi layu dan mereput. Anak adalah baja cinta suami isteri jika pandai membaja, dan siram selalu bunga cinta dengan pasangan. Masa berdua-duaan lah kita boleh saling siram menyirami bunga cinta, sorang-sorang siram boleh tumbuh ulat bulu kat bunga. Tinggalkan anak dekat pengasuh atau mertua sekejap pergi tengok wayang dengan pasangan. Wayang 2-3 jam dah cukup untuk bunga mekar 2-3 tahun.

Jangan pula tinggal anak seminggu. Mertua pun nak alone time juga. Jika anda atau pasangan ada simptom-simptom seperti ini menyampah tengok muka pasangan, tengok muka anak nak marah je, sentiasa stres, mudah kecil hati, mudah curiga dan suka mengadu masalah pada orang lain maknanya anda dan pasangan kurang luangkan masa bersama.
Tuan puan, hargailah masa bersama yang ada sekarang kerana duit boleh di cari tetapi masa yang di sia-siakan tak akan boleh di ganti kembali. Masa itu lebih berharga dari emas 999, 916 dan emas berkarat.
Sumber : Mohd Fhais


Inilah 5 Perkara Yang Tak Sangka Boleh Berlaku Di Konsert Akhir Big Stage Tajaan Vivo

Selepas tujuh minggu, akhirnya program realiti tajaan Vivo, Konsert Big Stage dah masuk minggu akhir. Siapakah artis BBNU (Budak Baru Nak Up) yang bakal menjadi juara di Konsert Big Stage Musim Pertama? Debaran anda akan terjawab nanti, jangan risau!
Konsert Akhir Big Stage berlangsung di Dewan Auditorium Majlis Bandaraya Shah Alam pada hari Ahad lepas. Konsert ini diacarakan oleh Alif Satar dan Sherry Alhadad. Konsert akhir memang lain daripada minggu sebelumnya. Apa kelainan tu?

Finalis menyanyikan lagu cover secara solo & lagu single baharu mereka

Di Konsert Akhir Big Stage, kelima-lima finalis iaitu Sarah Suhairi, Syafiq Farhain, Afieq Shazwan, Wani Kayrie dan Baby Shima menyanyikan dua lagu iaitu Cover Solo dan Single Baharu. Persembahan mereka lebih kreatif dan bertenaga. Maklumlah dah final. Fuh!
Juri konsert akhir ada empat orang, bukan tiga okay!

Kalau sebelum ni hanya tiga orang sahaja juri, tapi kali ni ada empat orang! Juri tetap macam biasa, Faizal Tahir dan Dato’ Sri Siti Nurhaliza. Paling terkejut, sekali lagi Mas Idayu dan Mark Adam dipanggil menjadi juri jemputan di Konsert Akhir Big Stage. Memang happening!
Penampilan istimewa penyanyi remaja dari luar negara, Alec Benjamin

Konsert Akhir Big Stage diserikan dengan penampilan istimewa penyanyi remaja dari Amerika Syarikat, iaitu Alec Benjamin. Dia menyanyikan single terbarunya yang berjudul Let Me Down Slowly. Dahlah kacak, suara pun sedap! Perempuan pasti cair bila dengar suaranya.
Bukan peserta sahaja, juri tetap pun menyanyikan lagu terbaru mereka

Eh, bukan peserta sahaja yang ada lagu baru tau. Juri tetap pun ada! Dato’ Sri Siti Nurhaliza menyanyikan lagu Kisah Ku Inginkan bersama Alif Satar. Faizal Tahir pula menyanyikan lagu barunya berjudul Ragaman. Paling kelakar, Sherry pun ikut menari atas pentas dengannya.
Jadi, siapa juara Konsert Big Stage Musim Pertama? Jeng jeng jeng… ?
Sarah Suhairi menjuarai Konsert Big Stage Musim Pertama, girls power!

Sarah Suhairi telah menjuarai Konsert Big Stage Musim Pertama. Persembahan Sarah yang sentiasa konsisten setiap minggu membuatkannya layak memegang gelaran juara. Tahniah Sarah! ?
Di bawah ni kami kongsikan markah dan kedudukan finalis di Konsert Akhir Big Stage. ? Sangat surprise!

Juara Konsert Big Stage Musim Pertama, Sarah Suhairi membawa pulang wang tunai bernilai RM100,000 bersama trofi sumbangan Astro. Manakala naib juara, Syafiq Farhain dan tempat ketiga, Afieq Shazwan membawa pulang RM50,000 dan RM25,000 beserta trofi.
Tempat keempat dan kelima dimenangi oleh Wani Kayrie dan Baby Shima. Untuk makluman, Wani Kayrie memenangi wang tunai bernilai RM10,000 manakala Baby Shima menerima wang tunai bernilai RM5,000. Masing-masing juga mendapat trofi sumbangan Astro.
Dengan itu, berakhirlah perjuangan lima orang finalis yang berjaya bertahan sehingga sekarang. Lega rasanya! ?
Penaja utama Konsert Big Stage, Vivo memperkenalkan smartphone terbaru, Vivo V11

Vivo sebagai penaja utama Konsert Big Stage Musim Pertama, memperkenalkan smartphone terbaru, Vivo V11. Ia dilengkapi dengan pengimbas cap jari pada skrin dan kamera AI yang memberikan rakaman sempurna. Hebat betul! ?
Vivo V11 dah pun berada di pasaran dengan dijual dengan harga RM1,699 di seluruh negara. Boleh dapatkan Vivo V11 di Vivo Store (http://www.vivostore.com.my). Anda pasti nampak bergaya jika memiliki Vivo V11 ini. Dapatkan dengan segera! ?


Inilah 5 Watak Penting Yang Memberi Kesan Dalam Kehidupan Seorang Anak

Pepatah ada mengatakan “anak adalah umpama kain putih dan ibubapa yang mencorakkannya”. Berdasarkan pepatah ini, kita dapat faham bahawa segala kelakuan dan perlakuan anak-anak adalah bergantung kepada ibubapa yang mendidik mereka.  Selain ibubapa yang merupakan watak utama, masih banyak lagi watak-watak penting yang memainkan peranan dalam mendidik mereka supaya menjadi insan yang berguna. Jom kita baca perkongsian ini dengan lebih lanjut dan jadikan sebagai panduan!
WATAK-WATAK PENTING DALAM KEHIDUPAN SEORANG ANAK
1) IBU
http://quranicgen.com/

Lahirnya seorang bayi ke dunia ini begitu asing, tanpa mengetahui apa-apa tentang kehidupan. Dalam kekeliruan itu, seorang bayi tertanya-tanya adakah dia boleh mempercayai dunia yang asing ini? Dalam kegelisahan itu, seorang bayi juga tertanya-tanya adakah dia boleh mempercayai sosok-sosok tubuh seumpama gergasi yang sering berdamping?
“Selamatkah saya di sini?”
 “Adakah sosok ini akan hadir jika saya memerlukan?”
 “Adakah sosok ini akan melindungi saya kiranya saya ketakutan?”
 “Adakah sosok ini akan memeluk saya di kala saya kedinginan?”

Ketika usia awal ini, yang tidak asing bagi seorang bayi hanyalah sosok yang bernama ibu. Suara belaian seorang ibu sudah biasa didengari sebelum dunia dikenali. Itulah sosok yang menenangkan dan membahagiakan seorang bayi. Ibulah yang menjadi pendorong tumbesaran dan perkembangan seorang bayi. Bukan hanya kerana ibu menyusukan, tetapi ibu juga melahirkan rasa selamat dalam diri bayi terhadap dunia dan segala isinya.

http://www.m.sehatmagz.com/
Apabila seorang bayi boleh mempercayai seseorang, bayi akan belajar untuk mempercayai orang lain juga kemudiannya. Perhubungan positif di antara seorang bayi dengan orang sekelilingnya akan membantu proses tumbesaran dan perkembangan yang seterusnya. Jika bayi sering merasa ketakutan kerana tidak dipeduli, perasaan ragu dan tidak percaya akan mempengaruhi perkembangannya.
Ibu, belailah bayi anda.
2) AYAH DAN IBU
hellosehat.com
Apabila seorang anak kecil mula pandai mengatur langkah membawa tubuh, dia akan mula meneroka untuk memahami dirinya.
Dia tertanya-tanya siapakah dirinya apabila berada di kalangan mereka yang percaya dan peduli tentangnya? Dia tercari-cari kemampuan dirinya dengan cuba melakukan sesuatu dengan sendirinya. Dia mahukan kuasa untuk berdikari kerana kakinya sudah berupaya untuk membawanya ke mana-mana yang diingini tanpa bantuan lagi. Dia mahukan peluang untuk terus meneroka kerana dia sering tertanya-tanya tentang apa yang dilihatnya, didengarinya, disentuhnya, dihidunya, dan dirasanya.
“Adakah diri saya berupaya?”
 “Adakah saya boleh dan dibenarkan untuk menjadi diri saya sendiri?”
http://www.taranatureepa.co.id/
Pada usia ini, jika anak diberi peluang dan kepercayaan oleh ayah dan ibu untuk meneroka, dia akan membina keyakinan yang tinggi terhadap kemampuan dirinya sendiri. Dia yakin bahawa dirinya mampu dan berupaya kerana diberi peluang oleh dua insan yang rapat dengannya. Jika penerokaannya sering dihalang dan jika peluang tidak diberikan untuk dia berusaha dengan sendirinya, dia akan ragu dengan keupayaan dirinya dan akan sentiasa mengharapkan pertolongan dan bantuan walaupun untuk sesuatu yang mudah.
Ayah dan ibu, luangkanlah masa untuk bersama-sama dengan anak kecil anda. Peluang ini hanya sekali dan tidak akan berulang lagi.
3) KELUARGA, PENGASUH, DAN PENDIDIK
sg.theasianparent.com
Apabila pergerakannya sudah lancar dan tutur kata anak sudah berkembang dengan pesat, dia semakin galak meneroka dan bereksprimentasi dengan persekitarannya. Dia akan mencuba pelbagai perkara yang baru dengan menggunakan imaginasi dan kreativiti semulajadi yang dimilikinya.
Bagaimana benda bulat bergolek?
 Apa yang berlaku jika saya jatuhkan cawan ini?
 Kenapa warna bertukar apabila dicampurkan?
 Dia akan cuba mencari jawapan kepada segala kemusykilan yang ada dalam dirinya.
Jika pada peringkat sebelum ini keyakinan diri terbina kerana dia diberi peluang untuk berdikari dan berusaha dengan ssendirinya, dia akan lebih bersemangat untuk mencuba tanpa gentar untuk melakukan kesilapan. Dia tahu kesilapan adalah peluang untuk dia belajar. Dia tahu kesilapannya akan dibimbing dan dipandu.
http://sakinahamid.com/
“Adakah apa yang saya lakukan ini betul?”
 “Adakah usaha saya ini berbaloi dan dihargai?”
Jikalau anak terus diberi galakan untuk mencuba dan berusaha oleh individu yang rapat dengannya, dia akan mula mengenali minat dan kelebihannya. Jikalau usahanya dipandang sepi dan tidak dihargai, dia akan merasa rendah diri. Jikalau dia sering dimarahi kerana bereksperimentasi untuk memahami persekitarannya, dia akan berhenti untuk meneroka minat dan kelebihan yang dimilikinya. Pudarlah sudah keunikan dirinya yang perlu dibaja dan diteroka.
Ayah, ibu, pengasuh dan pendidik, berilah ruang dan peluang untuk anak meneroka mencari potensi diri.
4) SEKOLAH DAN KEJIRANAN
http://www.gpsbestari.com/
Tujuan anak melangkah kaki ke sekolah adalah untuk mengenalpasti dan memperkukuhkan lagi minat dan kelebihan diri yang dimiliki. Anak akan sedar yang setiap rakan adalah berbeza-beza dan tidak mempunyai minat dan keupayaan yang sama. Anak mahu supaya mereka dilayan dengan adil dan saksama walaupun mempunyai minat dan keupayaan yang berbeza-beza.
“Adakah keupayaan saya dapat menyumbang kepada orang di sekeliling saya?”
“Adakah saya boleh berjaya dan selamat dengan minat dan kemampuan saya?”
Jikalau usaha dan keupayaan anak mendapat pengiktirafan dari guru dan rakan, anak akan menjadi lebih gigih untuk menyumbang. Anak akan berusaha dengan lebih baik untuk mencapai potensi diri kerana keunikannya dihargai dan diperlukan. Jikalau minat dan kelebihannya tidak dihargai, jikalau yang diterima hanyalah maklumbalas yang negatif kerana tidak ‘unik’ seperti orang lain, dia akan hilang semangat untuk menjadi dirinya sendiri. Dia akan terus mencari ruang untuk mempamerkan keupayaan dirinya supaya ia diterima dan dihargai.
http://www.ohmedia.my/
Malangnya ruang yang dicari ini termasuklah juga di kalangan mereka yang akan memudaratkan dan merosakkan anak itu. Bagi anak, yang penting asalkan dia diterima seadanya. Di kala inilah akan bermulanya kepincangan dalam hidup seorang anak jika dia tidak dibimbing sebaiknya.
Ayah dan ibu, terimalah dan sayangilah anak tanpa syarat. Guru-guru, lihatlah kelebihan,dan keunikan seorang anak itu dan hargailah kebaikannya. Imam, ketua kampung dan bandar, santunilah anak-anak ini dengan penuh adab dan kasih sayang.
5) RAKAN SEBAYA DAN IDOLA
http://erapeterina.blogspot.my/
Remaja adalah usia yang penuh kekeliruan. Sebagai remaja, anak mempunyai pelbagai tugas untuk dipikul. Dialah anak, dialah rakan, dialah pelajar, dialah juga anggota masyarakat. Ramai yang keliru dengan identity diri kerana pelbagai tugas yang perlu dipikul ketika ini. Anak sedar dia bukan lagi kanak-kanak dan dia juga perlu sedar yang pengalaman dan pengetahuan belum melayakkan dirinya sebagai seorang dewasa.
“Siapakah saya?”
“Di manakah tempat saya?”
“Apakah peranan saya?”
“Siapakah yang memahami dan boleh membantu saya?”
Jika ayah dan ibu membimbing dan memberi sokongan, anak akan lebih yakin dan kental dalam menongkah arus yang penuh cabaran. Jika jiwa remajanya itu dipandu supaya dapat menyumbang, dia menjadi anggota yang positif dalam masyarakat.
Jika dia dibiar hanyut tanpa panduan, dia akan bertambah keliru dan merasakan dirinya kehilangan. Kala ini ayah dan ibu bukan lagi watak yang utama dalam hidupnya, dia lebih tertarik untuk bersama teman sebaya dan idola yang akan mempengaruhi hala tujunya. Kerana bagi remaja sebegini, ayah dan ibu datangnya dari dunia asing yang tidak memahami siapa diri mereka.
www.planbox.com
Ayah dan ibu, dampingilah anak remaja anda kerana mereka seumpama layang-layang. Mereka perlu dilepas jauh supaya berupaya terbang tinggi menggapai awan, tetapi adakalanya mereka perlu ditarik kembali supaya tidak putus, melayang dan terus hilang.
Artikel ini adalah hasil perkongsian Noor Afidah Abu Bakar, Certified Positive Parenting Educator (Parent Practice UK) di laman Facebooknya.
Sumber: Parent Connect


Inisiatif Forum Perniagaan PKS BH, Bantu Usahawan Terjejas Akibat Covid-19

Kegiatan ekonomi di Malaysia jelas terkesan setelah hampir dua tahun wabak Covid-19 melanda dunia terutamanya terhadap Perusahaan Kecil dan Sederhana (PKS). Pengumuman ke fasa endemik yang dibuat oleh pihak kerajaan sedikit sebanyak mampu memberi sinar baru kepada industri PKS dan para usahawan.
Berita Harian (BH) dan REV Media Group telah mengambil inisiatif untuk membantu para usahawan PKS dengan menganjurkan Forum Perniagaan PKS BH 2021 bertujuan mengupas persoalan serta iltizam untuk terus bangkit, mendepani cabaran masa depan PKS.

INSIATIF FORUM PERNIAGAAN PKS BH, BANTU USAHAWAN TERJEJAS
Forum Perniagaan PKS BH 2021 yang bakal berlangsung selama dua hari pada 14 dan 15 Oktober ini mengumpulkan ahli panel jemputan yang arif dalam industri PKS bagi memaklumi masalah serta realiti sebenar pengusaha PKS, mengenal pasti usaha yang boleh dilakukan PKS seterusnya membincangkan inisiatif dan galakan pelbagai pihak untuk menyokong proses pembangkitan semula PKS.

Sebanyak hampir 960,000 PKS di Malaysia yang terkesan sepanjang pandemik ini sehingga ada yang terpaksa gulung tikar. Sebagai penyumbang 48% keluaran dalam negara kasar (KDNK) dan menyediakan tujuh juta peluang pekerjaan, PKS harus mampu berdaya saing kembali.

LIMA SESI FORUM BERSAMA PAKAR INDUSTRI YANG HEBAT
Terdapat lima sesi forum yang dipecahkan kepada dua hari (2 forum pada hari pertama dan 3 forum pada hari kedua) akan disiarkan secara langsung menerusi laman web mikro Forum Perniagaan PKS BH 2021.
Antara pakar industri yang akan terlibat dan berkongsi pandangan serta idea, pengalaman dan cabaran adalah Ketua Pegawai Eksekutif, Malaysia Digital Economy Corporation (MDEC), Mahadhir Aziz, Ketua Jualan & Pengurusan Akaun Perniagaan Celcom Axiata Berhad, Iskandar Dzulkarnain Abd Razak, Ketua Pegawai Kewangan, Bukit Bintang City Centre (BBCC), Farizal Zainudin dan Ketua Pegawai Eksekutif SME Corp Malaysia, Rizal Nainy.
“Pendigitalan operasi perniagaan telah menjadi satu keperluan kepada PKS untuk terus kukuh dan berdaya saing dalam persekitaran perniagaan global yang sentiasa berubah seiring dengan perkembangan teknologi,” jelas Mahadhir Aziz, Ketua Pegawai Eksekutif MDEC.

Orang ramai yang ingin menyaksikannya boleh mendaftar di https://www.bharian.com.my/bhsme di mana mereka boleh turut serta dengan bertanyakan soalan, berkongsi pengalaman dan meninggalkan komen ketika forum berlangsung.


Inovasi Sistem ROSE Buang Rasa Malu Wanita Untuk Buat Pemeriksaan Kanser Serviks

Adakah anda pernah menjalani pemeriksaan pangkal rahim (servik)? Jika masih belum, anda boleh lakukan pemeriksaan dengan mudah dengan adanya inovasi sistem ROSE!
Baru-baru ini, Malaysia telah mencipta sejarah apabila menjadi negara pertama melaksanakan Program Penyaringan Penghapusan Kanser Serviks (ROSE) yang bertujuan untuk mencegah Kanser Pangkal Rahim menjelang 2030.

Apa itu ROSE?
Ketua Penyelidik ROSE, Profesor Dr Woo Yin Ling berkata, melalui ROSE, ia menggabungkan tiga komponen termasuk pensampelan sendiri, ujian jangkitan virus human papilloma (HPV) dan platform digital yang memantau keseluruhan perjalanan melalui sistem teknologi bersepadu.
Katanya, revolusi menerusi Program ROSE itu selari dengan sasaran untuk mencegah kanser pangkal rahim menjelang 2030 dalam kalangan wanita berusia 35 hingga 45 tahun di negara ini.

Pemeriksaan lebih privasi
Inovasi sistem ROSE ini merupakan pemeriksaan oleh anda sendiri di rumah mahupun pejabat.

“ROSE memberi lebih masa privasi kepada golongan wanita untuk membuat pensampelan sendiri sekali gus menggalakkan lebih banyak wanita untuk menyertainya.
“Kita tidak mahu disebabkan rasa malu untuk menjalankan ujian ini menyebabkan kanser ini menjadi antara punca utama kepada ramai wanita menderita dan mati akibat kanser pangkal rahim.”
Setiap wanita juga boleh melakukan persampelan sendiri iaitu dengan menggunakan kit ujian berbentuk putik kapas dan bekas silinder khas disediakan tetapi keputusannya boleh diproses dengan segera.
Katanya, kit itu tidak memerlukan peralatan klinikal khusus seperti pap smear, tetapi penguji boleh melakukan sendiri bagi mengambil sampel di vagina.
“Sampel kemudian dibungkus dengan selamat sebelum dihantar ke makmal untuk ujian selanjutnya. Kaedah penghantaran sama ada menghantar sendiri, menggunakan perkhidmatan e-hailing atau pekerja penghantaran.
“Kami bekerjasama dengan syarikat telekomunikasi untuk menghantar keputusan ujian melalui khidmat pesanan ringkas (SMS). Kaedah ini memudahkan wanita dan tidak perlu datang ke makmal mengambil keputusan ujian, selain mengelak kemungkinan dokumen keputusan tercicir,” kata Yin Ling yang juga Pakar Perunding Obstetrik Universiti Malaya (UM).
Kanser serviks merupakan barah ketiga paling kerap berlaku di Malaysia
Untuk pengetahuan anda, kanser serviks adalah kanser keempat paling kerap dihidapi wanita di peringkat global yang menyebabkan kira-kira 270,000 kematian di seluruh dunia. Manakala di Malaysia, kanser serviks adalah penyakit barah ketiga paling kerap dihidapi wanita kira-kira 2,00 kes dilaporkan setiap tahun.
Jadi, jom jalani pemeriksaan kanser serviks ini sekarang!
Sumber: Selangorkini


Beg Ini Boleh Jadi Katil Bayi & Tempat Salin Lampin Masa Travel. Senang Hidup!

Pernah tak terfikir betapa susahnya nak tidurkan bayi dan mencari tempat salin lampin masa travel?
Sekarang tak ada masalah lagi. Percaya tak, beg luggage La Multi ini membolehkan anda menguruskan bayi dengan lebih mudah sebab ia didatangkan dengan 6 fungsi!

Tercetusnya Idea La Multi, Inovasi Beg 6-dalam-1 Untuk Bayi
Semuanya bermula apabila Alexis Grignon, menjadi seorang ayah. Sewaktu kali pertama merancang percutian bersama bayi mereka, pasangan tersebut seolah tidak percaya betapa lecehnya mencari dan membawa kesemua barang yang diperlukan untuk si kecil.
Setelah pulang dari percutian tersebut, Alexis berazam untuk merealisasikan sebuah produk yang membolehkan ibu bapa travel dengan lebih mudah bersama bayi. Dengan latarbelakang sebagai seorang jurutera, beliau menggunakan segala kemahiran dan pengetahuan untuk memajukan idea tersebut. Malah, beberapa bulan kemudian beliau berhenti kerja kerana mahu fokus untuk menghasilkan produk 6-dalam-1, La Multi oleh syarikat startup Canailles Dream (cara sebutan: Can I Dream).

Foto Kredit: momstart.com

6 Fungsi La Multi
6 fungsi yang dimaksudkan adalah:

beg menyimpan barang
tempat salin lampin
tempat makan bayi / feeding chair
tempat tidur bayi berayun / baby rocker
katil bayi / bassinet
bath tub bayi

Lihat bagaimana beg ini berfungsi dalam video di bawah:

Bagi yang kerap travel dan membuat perjalanan jauh bersama bayi, pastinya produk ini dapat memudahkan lagi urusan anda. Tak perlu fikir nak cari restoran khas yang ada kerusi bayi, tak perlu nak cari tempat salin lampin, nak mandikan bayi di mana-mana hotel pun lebih mudah. Bayi tentu akan berasa lebih selesa dan dapat tidur lena dengan adanya rekaan yang praktikal ini.
Anugerah
Dengan idea yang bernas, aplikasi teknologi yang canggih, dan piawaian keselamatan yang lengkap, La Multi telah berjaya memenangi beberapa buah anugerah sejak ia dicipta.
Antara yang terbaru adalah Councours Lepine International Paris 2017 yang dimenangi pada bulan Mei 2017.

Berapa Harga Agak-agaknya Ya?
Produk yang berasal dari Perancis ini mula dipasarkan di Paris sejak bulan Mei 2017. Ia kini boleh didapati secara online dengan harga 599€ atau sekitar RM2900.
Dengan waranti 2 tahun, ia didatangkan dengan 3 pilihan warna menarik dan aksesori yang membolehkan anda menikmati kesemua fungsi yang disebutkan di atas.
Untuk maklumat lanjut, boleh layari https://www.canaillesdream.com.


Insentif KWSP Untuk Surirumah Yang Layak Bermula 15 Ogos Ini

Dalam salah satu manifesto Pakatan Harapan baru-baru ini yang hangat diperkatakan adalah peruntukan 2% daripada KWSP suami untuk wanita yang bergelar surirumah. Ia disambut baik oleh golongan wanita manakala ada antara suami yang membahaskannya.
Jika dilihat dari sudut positif, ia merupakan antara langkah yang baik untuk memperkasakan kedudukan kewangan wanita dalam keluarga, terutamanya bagi mereka yang tidak dapat keluar bekerja atas tuntutan keluarga.

Sehubungan dengan itu, Program Sukarela Insentif (SURI) telah diwujudkan bagi membolehkan suri rumah peluang menikmati sekuriti sosial yang berkualiti dan meningkatkan sekuriti pendapatan, kata Timbalan Perdana Menteri Datuk Seri Dr Wan Azizah Wan Ismail seperti yang dilaporkan oleh Astro Awani.
Program ini akan dilaksanakan dalam 3 fasa.

3 Fasa Yang Dirancang Bagi Program Sukarela Insentif (SURI)
Fasa Pertama
Dalam ucapannya pada Persidangan Sekuriti Sosial Antarabangsa Kumpulan Wang Simpanan Pekerja (KWSP) 2018, Datuk Seri Dr Wan Azizah Wan Ismail berkata fasa pertama akan bermula pada minggu hadapan, iaitu pada 15 Ogos.
Dalam fasa pertama ini, anggota SURI boleh menyimpan minimum RM5 sebulan dalam akaun KWSP masing-masing dan kerajaan pula akan menyumbang RM40 sebulan.
Difahamkan seramai 359,065 wanita yang berdaftar dengan sistem e-Kasih bakal menerima manfaat insentif tersebut.
Fasa Kedua
Dalam fasa kedua pula, sumbangan kerajaan itu akan dinaikkan kepada RM50, di mana sejumlah RM10 akan diagihkan untuk perlindungan di bawah Pertubuhan Keselamatan Sosial Malaysia (PERKESO).
Fasa kedua ini dijadual untuk dilancarkan awal tahun hadapan.
Fasa Ketiga
Tambah beliau lagi, dalam fasa ketiga nanti, 2% daripada sumbangan KWSP suami akan dimasukkan dalam akaun isteri seperti yang termasuk dalam 10 janji Parti Harapan dalam PRU ke 14 yang lalu.
Walaubagaimanapun, proses untuk sampai ke fasa ketiga ini akan mengambil sedikit masa kerana ia memerlukan pindaan terhadap Akta KWSP 1991.

Pelaksanaan Bakal Diperluaskan
Diharapkan insentif ini mampu menjadi simpanan hari tua bagi isteri serta membantu menjamin kelangsungan hidup pada masa hadapan.
Namun pasti ramai wanita berhasrat ia dapat diperluaskan agar dapat melibatkan lebih ramai surirumah yang layak menerimanya, kan?
Apapun, kita tunggu perkembangannya dalam fasa kedua dan ketiga nanti.
Info lanjut boleh layari www.kwsp.gov.my dan www.kpwkm.gov.my.


Insentif RM300 Bagi Pasangan Baru Berkahwin Di Selangor. Apply Online Mulai 18 November 2019

Akhir tahun ni memang musim pernikahan memandangkan waktu ni juga cuti sekolah. Sana sini ada kenduri kan?
Bagi pasangan di Selangor yang baru bernikah, anda berpeluang menerima insentif RM300 seorang melalui Insentif Generasi Muda Selangor (IGEMS).

Nak tahu apakah IGEMS dan apa lagi manfaat serta syaratnya?
Jom baca selanjutnya di bawah ini.

INSENTIF GENERASI MUDA SELANGOR (iGEMS)
IGEMS merupakan satu insentif baru yang diperkenalkan oleh Kerajaan Negeri Selangor kepada setiap pasangan yang baru melangsungkan pernikahan.
Program ini telah diumumkan oleh Y.B. Tuan Mohd Khairuddin bin Othman, merangkap Pengerusi Jawatankuasa Tetap Pembangunan Generasi Muda & Sukan dan Pembangunan Modal Insan pada 13 November 2019.
Kerajaan Negeri Selangor telah memperuntukkan bajet sebanyak RM 550 603 bagi sesi tahun 2019/2020 bagi program ini dan Yayasan Warisan Anak Selangor (YAWAS) menjadi pelaksana program iGEMS ini dengan kerjasama Lembaga Penduduk dan Pembangunan Keluarga Negara (LPPKN).
Program Insentif Generasi Muda Selangor ini adalah kesinambungan program Insentif Perkahwinan Belia Selangor (IPB) dengan penambahbaikan pengisian kursus kekeluargaan selain insentif RM300 khusus bagi para belia negeri Selangor yang baru mendirikan rumah tangga.
Permohonan pendaftaran program ini telah mula dibuka secara atas talian bermula 18 November 2019.

Manfaat IGEMS:
1) Kursus Rumah Tangga ditanggung sepenuhnya
2) Wang Insentif RM300
Syarat Permohonan iGEMS
Berikut adalah syarat permohonan IGEMS:
1) Warganegara
2) Kelahiran Selangor dan Bukan Kelahiran Selangor (Mastautin 10 Tahun – Alamat IC mesti Selangor)
3) Pengundi Selangor
4) Telah berkahwin dalam tempoh 6 bulan ke bawah sewaktu pendaftaran dibuat
5) Berumur 40 tahun ke bawah
*Bagi yang telah berkahwin dari 1 September 2018 ke atas, boleh buat permohonan IGEMS hingga 31 Jun 2020 sahaja.
Dokumen:
1) IC Pemohon dan Pasangan
2) Sijil Nikah
3) Pengesahan Mastautin (bagi yang bukan kelahiran Selangor)

Jadi, jangan lepaskan peluang sebab pendaftaran adalah terhad.
Pendaftaran boleh dibuat bermula 18 November 2019 di lawan web Yayasan Warisan Anak Selangor di bawah ini.
http://igems.yawas.my/admin/online.php
Sebarang pertanyaan boleh hubungi maklumat berikut:
Aras 5, Kompleks Belia & Kebudayaan Negeri Selangor, Lot 4, Jalan Platinum, 7/52, Persiaran Kayangan, Seksyen 7, 40000 Shah Alam, Selangor
📞 03 5481 8800
📩 [email protected]


Institusi Pendidikan Lengkap 90% Vaksinasi Boleh Hadir Ke Sekolah Tanpa Penggiliran

Kementerian Pendidikan Malaysia (KPM) memutuskan institusi pendidikan di bawahnya yang mencapai kadar vaksinasi lengkap 90 peratus atau lebih dibenarkan beroperasi tanpa penggiliran mulai 8 November ini.
KPM memaklumkan keputusan itu dibuat hasil perbincangan bersama Kementerian Kesihatan Malaysia (KKM) dan Majlis Keselamatan Negara (MKN) dengan mengambil kira kadar vaksinasi dalam kalangan murid kelas peperiksaan.

Baca juga: Ibu Ayah Boleh Semak Status Vaksinasi Sekolah Online Melalui CovidNow. Ini Caranya!
INSTITUSI PENDIDIKAN LENGKAP 90% VAKSINASI BOLEH HADIR KE SEKOLAH
Menerusi laporan Harian Metro, bagi murid kelas peperiksaan awam dan antarabangsa hadir tanpa penggiliran bagi negeri Kumpulan A (Johor, Kedah, Kelantan dan Terengganu) dan negeri Kumpulan B (Melaka, Negeri Sembilan, Pahang, Perak, Perlis, Pulau Pinang, Sabah, Sarawak, Selangor, Wilayah Persekutuan Kuala Lumpur, Wilayah Persekutuan Labuan dan Putrajaya) akan bermula pada 8 November.

Menurutnya, pengoperasian institusi pendidikan bawah KPM juga membabitkan murid kelas peperiksaan Sijil Pelajaran Malaysia, Sijil Vokasional Malaysia, Sijil Tinggi Agama Malaysia dan Sijil Tinggi Persekolahan Malaysia serta kelas peperiksaan antarabangsa (IGCSE O-Level, A-Level, Australia Higher School Certificate dan IBD) dan murid kelas peperiksaan antarabangsa yang lain.

“Bagi institusi pendidikan bawah KPM yang belum mencapai kadar vaksinasi lengkap 90 peratus atau lebih bagi murid kelas peperiksaan awam dan antarabangsa, pengoperasian kekal secara penggiliran.
“Bagaimanapun, murid Prauniversiti Semester 3 di Sekolah Sukan Malaysia, murid kelas peperiksaan awam di sekolah berasrama sepenuhnya dan murid kelas peperiksaan antarabangsa (IGCSE OLevel, A-Level, Australia Higher School Certificate dan IBD) kekal hadir tanpa penggiliran,” jelasnya.
KPM juga akan terus memantau dan mengemas kini senarai institusi pendidikan yang belum mencapai kadar vaksinasi lengkap 90 peratus bagi murid kelas peperiksaan awam dan antarabangsa.
“KPM akan mengeluarkan senarai terkini institusi pendidikan bawah KPM yang belum mencapai kadar vaksinasi lengkap 90 peratus pada setiap Rabu.

“Justeru, mana-mana institusi pendidikan yang mencapai kadar vaksinasi lengkap 90 peratus atau lebih akan dikeluarkan daripada senarai ini dan institusi boleh mula beroperasi tanpa penggiliran pada hari Ahad atau Isnin minggu berikutnya,” katanya.
Institusi pendidikan bawah KPM dalam kenyataan media ini turut merujuk kepada institusi pendidikan swasta yang berdaftar bawah KPM bagi kategori sekolah dan kategori pusat.
Sumber: Harian Metro


AXA Cancer Care Tawarkan Insurans Kanser Pertama Dalam Pasaran

Kanser menduduki tangga teratas tuntutan bagi penyakit kritikal di Malaysia dan dengan 1 daripada 4 rakyat Malaysia berisiko menghidap kanser, strategi terbaik ialah untuk bersedia sekarang.
Sehubungan itu, AXA AFFIN Life Insurance Berhad telah melancarkan AXA Cancer Care pada 26 Februari yang lalu, sebuah pelan yang pertama seumpamanya dalam pasaran.

Pelan perlindungan insurans kanser yang menyeluruh ini melangkaui perlindungan kewangan dengan memasukkan sokongan emosi serta mental di peringkat pencegahan, semasa rawatan dan pemulihan.
Wakil daripada AXA AFFIN, Beacon International Specialist Centre, dan Persatuan Kanser Kebangsaan Malaysia

AXA Cancer Care Sebagai Keperluan Hadapi Risiko Kanser
“Kanser bukan sahaja menjejaskan kesihatan kita tetapi ia juga boleh serta-merta melenyapkan kesemua wang simpanan yang dikumpul bertahun-tahun jika seseorang itu tidak bersedia.”

“Selain cabaran kewangan yang besar yang perlu ditangani oleh pesakit, terdapat juga tekanan emosi dalam menghadapi penyakit ini,” kata Ketua Pegawai Eksekutif AXA AFFIN Life Insurance Berhad, Loke Kah Meng.
“Oleh itu, selain perlindungan kewangan, kami mahu memenuhi keperluan pelanggan-pelanggan dan mewujudkan sebuah pelan perlindungan yang menyeluruh yang dapat membantu memberikan sokongan emosi serta mental kepada mereka,” kata Loke.
Tawar Faedah Menyeluruh Kepada Pesakit Kanser
AXA Cancer Care menawarkan bantuan kewangan bermula dari peringkat diagnosis hinggalah ke peringkat rawatan dan pemulihan. Manfaatnya termasuklah bantuan kewangan yang komprehensif di dalam bentuk ‘Therapy Care Benefit’ untuk pembayaran penjagaan kanser; ‘Get Well Benefit’ dengan dana tambahan untuk proses pemulihan; ‘Living Income Benefit’ untuk pembayaran perbelanjaan harian; ‘Alternative Treatment Benefit’ untuk pilihan rawatan alternatif dan ‘Pendapat Perubatan Kedua’, sebaik sahaja didiagnosis menghidap kanser.
Melalui ‘AXA Care Benefit’, pemegang polisi mempunyai akses 24 jam, 7 hari seminggu kepada perkhidmatan concierge, akses kepada sokongan dan bantuan terdiri dari perundingan psikologi, pakar pemakanan, perkhidmatan penjagaan rambut dan rambut palsu, penyediaan pengangkutan dan banyak lagi.
Dua Pelan Perlindungan Kanser Ekslusif Oleh AXA Cancer Care
AXA Cancer Care menawarkan dua pelan perlindungan insurans kanser eksklusif dengan faedah yang pelbagai dan pilihan fleksibel yang mengutamakan keperluan pelanggan. AXA 200 Cancer Care boleh dibeli secara atas talian dan AXA 360 Cancer Care boleh didapati menerusi agensi pengedaran.
“Dengan memperkenalkan AXA Cancer Care, kami berharap dapat memenuhi keperluan penjagaan kanser yang menyeluruh buat rakyat Malaysia dan menggalakkan mereka untuk mengambil langkah bagi melindungi diri mereka sekarang,” tambah beliau.
Loke Kah Ming, Ketua Pegawai Eksekutif AXA AFFIN Life Insurance Berhad semasa Majlis Pelancaran AXA Cancer Care
Kerjasama Dengan Persatuan Kanser Kebangsaan Malaysia (NCSM)
Sejak 2013, AXA AFFIN telah bekerjasama dengan Persatuan Kanser Kebangsaan Malaysia (NCSM) bagi memberi sokongan kepada pesakit kanser. AXA AFFIN akan terus menjalinkan kerjasama dengan NCSM bagi menyediakan sokongan dan nasihat berkaitan kanser dan menghadapi kanser kepada semua rakyat Malaysia.
AXA AFFIN telah berjanji untuk mendermakan RM1 kepada NCSM bagi setiap mesej yang berinspirasi yang dikongsikan oleh orang ramai bagi mendorong rakyat Malaysia untuk melawan kanser. Sumbangan itu adalah untuk membantu Sistem Informasi Kanser NCSM yang membolehkan rakyat Malaysia mengakses maklumat tepat, berdasarkan bukti serta menyediakan sokongan emosi kepada mereka yang terjejas oleh kanser.
Membantu Rakyat Malaysia Lebih Yakin Melawan Kanser
“Dengan AXA Cancer Care, rakyat Malaysia kini dengan penuh yakin boleh memiliki akses kepada rawatan tanpa perlu bimbang tentang isu kewangan; keselesaan dalam mengetahui bahawa mereka akan dijaga dengan baik ketika dalam proses pemulihan; serta pengetahuan dan akses kepada maklumat tepat berkaitan kanser, pemeriksaan kesihatan dan nasihat pencegahan oleh pakar. Kami berharap agar dengan adanya AXA Cancer Care, rakyat Malaysia boleh melawan kanser dengan penuh yakin,” kata Loke.
AXA AFFIN Life Insurance Berhad merupakan usaha sama antara AFFIN Holdings Berhad dan AXA Group, peneraju perlindungan kewangan antarabangsa, yang beribu pejabat di Paris. AXA merupakan No.1 Global Insurance Brand bagi tempoh 7 tahun berturut-turut seperti yang ditarafkan oleh Interbrand, menempatkan ia dalam kalangan ‘Best Global Brands’ di dunia.
Untuk maklumat lanjut berkaitan AXA Cancer Care, sila layari www.axa.com.my


‘Insyallah Mujarab’- Mizz Nina Kongsi Surah Yang Diberikan Oleh Guru Untuk Elak Sedih & Stress

Sebagai manusia, normal jika kita kadang-kadang mempunyai rasa sedih dan stress pada suatu masa. Tapi ingat jangan biarkan rasa itu menguasai diri terlalu lama kerana akan mendatangkan pelbagai kesan buruk kepada fizikal mahupun mental. Walaupun ia mendatangkan aura yang negatif pada ketika itu tetapi percayalah ia akan memberikan aura positif yang luar biasa pada masa akan datang. Haaa, jadi cepat bangun daripada rasa sedih dan stress tu okey!
Baca juga: Patut Tak Sorok Rasa ‘Stress’ Dari Anak? Ini Jawapannya!

LUAHAN MIZZ NINA

Alhamdulilah dan جَزَاكُمُ اللهُ خَيْرًا كَثِيْرًا atas segala doa dan kata-kata semangat, hikmah dan sokongan, semoga Allah membalas dan memberkati anda semua dengan lebih khayr, kasih sayang, rahmat, barakah, perlindungan dan kejayaan dunia dan akhirah Aameen

Seperti yang dikatakan oleh salah seorang guru saya baru-baru ini, kita perlu bertawakkul dan beriman kepada Allah dalam setiap perkara yang berlaku dalam hidup. Dia tahu apa yang terbaik dan akan memberikan yang terbaik kepada anda, kita hanya perlu terus melakukan yang terbaik dan tidak tenggelam dalam kesedihan dan kesedihan masa lalu atau takut akan masa depan yang membawa kita kepada tidak aktif atau tidak produktif.
Itu antara ketakutan terbesar saya. Tidak menggunakan masa yang Allah berikan kepada saya untuk kebaikan dan tersesat dalam emosi negatif.
DOA INI SANGAT MUJARAB UNTUK SESIAPA YANG MEMERLUKAN SEKARANG

Kelegaan dari Kesedihan dan Kesusahan:
اَللّٰهُمَّ إِنِّىْ أَعُوْذُبِكَ مِنَ الْهَمِّ وَالْحَزَنِ وَالْعَجْزِ وَالْكَسَلِ وَالْجُبْنِ وَالْبُخْلِ وَضَلَعِ الدَّيْنِ وَغَلَبَةِ الرِّجَالِ.
[Ya Allah, aku berlindung kepada-Mu dari kegelisahan dan kesedihan, dari kelemahan dan kemalasan, dari pengecut dan bakhil, dari dibebani hutang dan dari dikuasai oleh manusia.
[Sahih al-Bukhari: 6369]

View this post on Instagram

A post shared by 𝑺𝒉𝒂𝒛𝒓𝒊𝒏𝒂 𝑨𝒛𝒎𝒂𝒏 (@officialmizznina)

Sumber: Instagram officialmizznina


International University Of Malaya-Wales (IUMW) Akan Mengadakan Edu Carnival 2017 Kini Terbuka Untuk Orang Awam. Jom Ramai-Ramai!

The International University of Malaya-Wales (IUMW) dengan bangganya menjadi tuan rumah EduCarnival buat kali pertama dalam sejarah sejak penubuhannya. IUMW merupakan sebuah universiti asas yang dipelopori oleh dua universiti ternama di dunia; University of Malaya, Malaysia dan University of Wales, United Kingdom.

IUMW menawarkan pelbagai program dari Pra-Universiti hingga ke peringkat PHD. IUMW kini akan mengadakan Edu Carnival Day fokus untuk mengalu-alukan bakal pelajar, pelajar semasa, ibu bapa, guru, kakitangan pendidikan dan juga orang awam untuk ke kampus IUMW ini.
Selain itu, karnival ini juga diadakan untuk mempamerkan pelbagai program, kemudahan, serta peluang yang ada di universiti ini bagi meningkatkan lagi nama baik dalam masyarakat pendidikan tinggi.

Karnival yang berlangsung selama 3 hari dengan pelbagai aktiviti yang menarik

Untuk yang berminat untuk menghadirkan diri ke IUMW Edu Carnival 2017 ini, anda semua boleh bawa anak-anak anda yang ingin melanjutkan pelajaran sehingga ke peringkat Masters mahupun PHD hari tersebut.
Masa: 10 am – 5 pm
Tarikh: 19th May 2017 – 21st May 2017
Tempat: International University Of Malaya-Wales (IUMW), Kampus Kota, Jalan Tun Ismail 50480 Kuala Lumpur
Karnival bertempat di kampus IUMW, Kuala Lumpur

Karnival ini akan bertempat di tempat letak kereta kampus IUMW sendiri. Pelbagai jenis permainan, makanan dan juga giveaway yang bakal diadakan. Sangat exciting! IUMW Edu Carnival juga dijalankan untuk memberikan platform yang mudah untuk organisasi lain mencapai matlamat komuniti dan pasaran mereka.
6 food trucks yang akan menjual pelbagai jenis makanan di IUMW Edu Carnival 2017 ini!

Antara pilihan makanan lazat yang akan dijual di setiap food trucks adalah:

Dapur NomNom (Butter Chicken Pasta, Kimcheeze Sausage)
Melawati Kebab (Regular Pita, Big Pita, Tortilla)
Ahrexpress (Nasi Arab – Chicken & Lamb, Lamb Mandee Rice, Kebab Wrap)
Awang Truck Coffee (Ice Blended, Coffee, Bubble Tea)
Takoyaki Truck
Char Kuey Teow Penang

Pelbagai aktiviti yang dianjurkan oleh pelajar setiap fakulti

(Henna competition oleh Indian Cultural Society. Selain itu mereka juga akan mengadakan Indian Traditional Food Showcase dan Claypots)
(IUMW Got Talent & Soft Skills – Career Development Seminar ( Conducted by NGO – TalentBase) Student Competition yang akan dianjurkan oleh Student Counsil)

Pelbagai aktiviti yang bakal ada pada hari karnival tersebut tau. Selain itu, fakulti Business Society Club juga akan mengadakan Entrepreneurship Booth dan juga permainan & Mini Sports Activities. Memang tak akan bosan kalau korang datang IUMW Edu Carnival ni!

Oh ya, untuk yang berminat untuk mendengar talk tentang career advise pun boleh hadirkan diri ramai-ramai. Pastikan korang dah set tarikh pada 19th – 21st May, 2017 untuk pergi ke karnival IUMW ni. Jumpa disana!


International  University of Malaya-Wales Tawarkan Kursus Baru? No 3 Tu Rupanya Punca Utama!

Bagi anda yang minat sangat nak sambung study dalam bidang pengurusan dan penjualan hartanah, inilah peluang anda! Terkini, International  University of Malaya-Wales (IUMW) dah perkenalkan ijazah sarjana muda baharu dalam bidang pengurusan dan penjualan hartanah serta fokus dalam transaksi lelong hartanah ( Bachelor of Real Estate Management and Auction (Hons) ). Awesome kan? Lepas ni nak study dalam bidang hartanah bukan satu perkara yang mustahil lagi!
1 KERJASAMA INSTITUSI HARTANAH TERKEMUKA!

Kalau anda semua nak tahu Bachelor of Real Estate Management and Auction (Hons) di IUMW adalah kursus yang mendapat pengiktirafan daripada Board of Valuers, Appraisers & Estate Agents Malaysia (BoVAEA), The Royal Institution of Surveyors Malaysia (RISM) dan The Royal Institution of Chartered Surveyors, United Kingdom (RICS).
Nampak tak? Bukan calang-calang ye ijazah yang di tawarkan IUMW. Sebaliknya, ianya adalah antara kursus terbaik  yang disediakan demi merealisasikan impian anda diluar sana untuk mendalami bidang pengurusan dan penjualan hartanah.

2 TENAGA PENGAJAR BERPENGALAMAN!

Kursus yang ditawarkan di bawah Fakulti Perniagaan dan Undang-Undang melibatkan tenaga pengajar yang terdiri daripada mereka yang berpengalaman dalam bidang hartanah dari dalam dan luar negara ye!
Jadi anak anda akan dapat pendedahan bukan hanya dari pensyarah & pakar hartanah negara sebaliknya, anak anda juga akan menerima pendedahan daripada pakar penganalisis hartanah luar negara. Hebatkan?
3 PERMINTAAN & KEPERLUAN PASARAN!

Melihat perkembangan dalam bidang hartanah yang semakin meluas tidak hairanlah IUMW memperkenalkan kursus yang semakin diminati ramai ini. Kepakaran yang dimiliki tenaga pengajar berpengalaman dikongsikan melalui pembinaan subjek-subjek yang sangat kondusif dan melibatkan banyak praktikal.
Ha! Bagi anda yang tak tahu dimana nak hantar anak atau adik anda sambung study, IUMW adalah antara yang terbaik! Jangan bimbang mereka menyediakan platform pembelajaran yang seiring dengan keperluan dan permintaan semasa dalam sektor pekerjaan.
4 GLOBAL & VERSATILE.. INI SUASANA PEMBELAJARAN IUMW!

Suasana IUMW memang sangat selesa. Tambahan pulak persekitarannya lengkap dengan fasiliti terkini. Ini termasuk kawasan riadah dan juga study tau! Anda mahu anak atau adik anda study dalam kampus yang inklusif dan sihat? IUMW ada jawapannya.

Dekat IUMW semua kemudahan memang selesa dan TIP TOP habis! Dari bilik asrama, perpustakaan, makmal komputer hinggalah ruangan kuliah semuanya dilengkapi dengan teknologi terkini. Selain itu, dekat IUMW ada pelbagai bangsa daripada pelbagai negara. Meriah sangat!
Jadi apa lagi yang anda semua tunggu! Jom kita semak dan lihat kelayakan untuk join Bachelor of Real Estate Management and Auction (Hons) di IUMW. Confirm tak menyesal nanti! Untuk maklumat lanjut klik bawah jom
www.iumw.edu.my


Internet Percuma Dari 8am-6pm Mulai 1 April Untuk Pengguna Celcom, Maxis, Digi & U Mobile

Alhamdulillah, banyak bantuan yang telah diumumkan dalam Pakej Rangsangan Ekonomi sebentar tadi.
Antara yang turut diumumkan dalam Pakej Rangsangan Ekonomi oleh Perdana Menteri adalah tentang internet percuma.

Wah, siapa tak suka internet percuma kan? Setidak-tidaknya yang bekerja di rumah dapat memanfaatkannya sebaik mungkin untuk tujuan kerja.
Malah, ia juga boleh membantu ibu ayah membuat carian penting untuk informasi terkini serta menceriakan lagi hari dengan anak-anak.

Tentu ramai nak tahu apakah internet percuma yang bakal diterima oleh rakyat nanti.

Pakej Khas Dan Komitmen Bernilai RM1 Bilion
Dalam kenyataan media oleh pihak Suruhanjaya Komunikasi dan Multimedia Malaysia (SKMM), beberapa pakej khas akan ditawarkan dengan kerjasama syarikat-syarikat telekomunikasi, termasuk usaha-usaha menambah baik rangkaian telekomunikasi yang secara kolektifnya bernilai RM 1 Bilion.
Antara inisiatif yang termasuk dalam pakej ini termasuklah internet berkelajuan tinggi (high speed internet) percuma 1 GB sehari untuk digunakan antara jam 8 pagi hingga 6 petang bermula 1 April 2020.
Semua pelanggan pascabayar dan prabayar Celcom, Maxis, Digi dan Umobile akan dapat menikmati internet percuma ini sepanjang tempoh pelaksanaan PKP.
Wah, seronoknya!
Jadi lepas ni tak ada alasan lagi nak kata boring dan sebagainya ya.
Jom kita mainkan peranan bersama untuk #dudukrumah #stayathome untuk memerangi wabak COVID-19 bersama-sama.
Berikut adalah kenyataan media penuh oleh SKMM beserta inisiatif-inisiatif lain yang ditawarkan kepada rakyat sepanjang tempoh PKP.

*Sumber: Kenyataan Media 27 Mac 2020, Suruhanjaya Komunikasi Multimedia Malaysia (SKMM)


Sakit Hati Ipar-Duai Suka Cakap Belakang? Ini Jalan Terbaik Untuk Mereka

Apabila mendirikan rumah tangga ketahuilah bahawa anda bukan sahaja berkahwin dengan pasangan tetapi juga ‘berkahwin’ dengan keluarga mereka. Kata orang, walaupun sudah jatuh cinta dengan pasangan sendiri namun, tidak semestinya anda akan merasakan perkara yang sama terhadap ibu bapa pasangan.
Biasa kita dengar dan baca di laman media sosial, ipar duai bertekak akibat tak sefahaman sehingga menyebabkan hubungan suami isteri retak. Jadi apa nak buat kalau ada ipar duai toksik jenis cakap belakang ini? Ikuti solusinya di bawah.

Baca juga: AWAS! Suami Ada 6 TANDA Ini? Mungkin, Dia Tengah Syok Bercinta Dengan Perempuan Lain!
IPAR DUAI TOKSIK JENIS CAKAP BELAKANG, INI JALAN TERBAIKNYA

1. BERCAKAP DENGAN PASANGAN

Langkah pertama perlu dilakukan adalah bercakap dengan pasangan tentang apa yang berlaku. Pasangan mungkin tidak perasan ketegangan yang berlaku antara anda dan ahli keluarganya. Jika pasangan tidak ingin membantu menyelesaikan masalah, mungkin anda sendiri perlu bercakap dengan ahli keluarga.
2. ELAKKAN TOPIK SENSITIF DENGAN KELUARGA MENTUA
Sesetengah topik mungkin menjadi penyebab konflik antara anda dan mentua. Sebaiknya elak berbincang topik sensitif bersama keluarga untuk mengelakkan mereka cakap belakang. Kadang-kadang pandangan kita bercanggah dengan orang lain maka lebih baik diam sahaja daripada bergaduh kerana sesebuah topik.
3. WUJUDKAN ‘HALANGAN’ ANTARA IPAR DUAI

Ini merupakan perkara paling penting untuk anda. Sila setkan ‘halangan’ antara ipar duai supaya mereka tidak masuk campur urusan hidup.
Tidak semua perkara perlu diceritakan kepada orang lain kerana risau perkara tidak sepatutnya sampai kepada orang luar. Belajar untuk cakap “tidak” sekiranya itu memudaratkan hubungan suami isteri.
4. LUAHKAN SEMUA YANG TERBUKU
Antara jalan terbaik meluahkan segala yang terbuku dalam hati adalah melalui penulisan. Sedikit sebanyak ia boleh meringankan beban dan merawat hati yang kecewa.
Jangan biarkan perbuatan mengata belakang itu menjadi punca anda tidak bersemangat untuk teruskan hidup. Sesekali mereka perlu ditegur, barulah faham untuk menjaga hati masing-masing.
5. BIARKAN MEREKA BERDRAMA
Jangan libatkan diri dengan drama tersebut. Biarkan sahaja mereka mengutuk sehingga penat. Jika perkara itu menjadi sangat teruk, biarkan dan jangan sesekali ubah cara mereka.
Tidak mudah untuk betulkan sikap ipar duai jenis cakap belakang kerana perbuatan itu sudah sebati dalam dirinya. Jadi? Biarkan sahaja mereka berdrama sehingga penat.

6. JANGAN AKTIFKAN DIRI DALAM GROUP WHATSAPP
Kadang-kadang terlampau aktif pun salah juga kerana sikap itu boleh disalahertikan. Takut ada yang fikir anda jenis menunjuk kebahagiaan sehingga ada orang yang cemburu. Jalan selamat adalah hanya kongsikan perkara yang sepatunya sahaja supaya dapat mengelakkan ipar duai cakap belakang.
7. BERSABAR
Membina hubungan antara mentua, ipar dan ahli keluarga lain memerlukan masa dan kesabaran. Ia tidak akan berlaku dalam sekelip mata, jadi sentiasalah bersabar dengan sikap mereka meskipun perit untuk ditelan.
Akhir sekali, walaupun hubungan anda dan ipar duai dingin namun, janganlah lakukan perkara buruk seperti berdoa sesuatu yang tidak baik. Biarkan sahaja mereka dengan sikap begitu kerana itu sahaja mampu membuatkan dirinya bahagia.
Sumber: Very Well Mind


IPTA & IPTS Akan Dibuka Secara Berperingkat Mulai Julai, Kemasukan Penuh Pada Oktober

Berikutan Perintah Kawalan Pergerakan yang bermula pada 18 Mac 2020, bukan sahaja sistem pendidikan pelajar sekolah yang terjejas malah pelajar di Institusi Pengajian Tinggi juga mengalami nasib yang sama. Oleh itu, pembelajaran secara online telah dilakukan dan ternyata situasinya adalah berbeza berbanding pembelajaran di kelas.
IPTA DAN IPTS DIBUKA SECARA BERPERINGKAT

Dalam sidang media Kementerian Pengajian Tinggi hari ini, Datuk Dr Noraini Ahmad, Menteri Pengajian Tinggi hari ini mengumumkan bahawa untuk membenarkan kemasukan 4 lagi kategori ke kampus secara berperingkat bermula Julai 2020:
1. Pelajar tempatan di institusi pengajian swasta

2.Pelajar tahun 1,2,3,4 universiti awam dalam bidang pengajian yang memerlukan latihan klinikal, latih tubi, bengkel, makmal atau peralatan khas. Ini juga kepada pelajar yang perlu menduduki peperiksaan badan profesonal.

3. Pelajar tahun 1,2,3,4 universiti awam yang tidak mempunyai akses internet.
4. Pelajar antarabangsa dari universiti awam dan swasta termasuk pelajar baharu.

Pengumuman ini dilaksanakan seiring dengan keadaan pandemik Covid-19 yang lebih terkawal dimana pembukaan sekolah dan taska juga telah dibuka. Bukan itu sahaja, jemaah Menteri juga bersetuju bahawa kemasukan pelajar secara penuh adalah pada bulan Oktober 2020.
Oleh itu, pihak IPT dan para pelajar diminta untuk membuat persediaan secara sepenuhnya termasuk pelajar antarabangsa yang perlu membuat ujian saringan Covid-19 terlebih dahulu.


iQiyi Berkolaborasi Dengan Media Prima & Celcom, Jadi Pemacu Utama Penstriman Hiburan Tempatan

Pernah dengar tak aplikasi bernama iQiyi? Aplikasi iQiyi diiktiraf sebagai aplikasi penstriman over-the-top (OTT) yang paling banyak dimuat turun melalui Apple App Store dan Google Play Store, di antara bulan Ogos 2020 dan Februari 2021.
Sebagai penyedia khidmat penstriman hiburan inovatif atas talian, iQIYI International mengukuhkan lagi kedudukannya di Malaysia melalui kerjasama strategik dengan dua syarikat ternama negara. Dua syarikat gergasi tersebut adalah, syarikat penciptaan kandungan media dan hiburan terulung, Media Prima, dan Celcom Axiata Berhad (Celcom), satu syarikat telekomunikasi terbesar negara.

PLATFORM PENSTRIMAN ANTARABANGSA, KOLABORASI UNTUK HIBURAN TERBAIK

“Kini, kami berazam untuk menjadi pemacu utama ekosistem hiburan tempatan dengan menjalin hubungan jangka panjang yang erat di antara pengguna serta rakan kongsi kami. Jadi, kerjasama dengan Primeworks Studio dan Celcom merupakan satu langkah yang amat strategik dan merupakan satu sinergi yang bakal membolehkan kami memberikan hiburan mutlak yang terbaik.” – Dinesh Ratnam, Pengurus iQiyi International Malaysia, Singapura dan Brunei.

Perjanjian tahunan yang dimeterai bersama Primeworks Studio akan memberikan iQiyi keutamaan hak tayangan untuk drama-drama tempatan yang popular terbitan TV3. Bukan sahaja di Malaysia, jumlah penonton iQiyi bagi tontonan drama TV3 ini diperluaskan ke pengguna di Singapura dan Brunei. Mereka akan dapat menonton rancangan istimewa Ramadan dan Hari Raya seperti Sabarlah Duhai Hati dan Cukup Derita Itu, serta senarai tontonan popular yang amat dinanti-nantikan iaitu sambungan drama, 7 Hari Mencintaiku 2 dan Budak Tebing.

Kesemua judul TV3 ini akan ditempatkan di satu ruangan khas di aplikasi iQiyi, yang juga boleh diakses melalui pautan www.iQ.com/local. Ruangan tontonan tempatan yang diberi nama ‘Local’ ini dijangka akan mengandungi lebih 1,000 jam senarai tontonan premium tempatan menjelang akhir tahun 2021.

Disamping kerjasama dengan syarikat Primeworks Studio, iQiyi turut menjalin kerjasama dengan Celcom. Kerjasama terjalin apabila Celcom menjadi syarikat telekomunikasi rasmi untuk rancangan variasi terulung terbitan iQiyi iaitu Youth With You 3 (YWY3). Rancangan variasi hit dari China ini telah mempunyai jumlah penonton yang tinggi di Malaysia yang menampilkan produksi berkualiti tinggi, pengalaman tontonan interaktif, serta dibarisi para juri ternama seperti Lisa dari kumpulan BLACKPINK, Li Ronghao dan Will Pan.
Menarik bukan?


Mak Ayah Boleh ‘Tuntut’ Cukai RM2000 Jika Hantar Anak Ke Taska & Pra Sekolah Berdaftar

Mungkin sehingga kini ramai ibu bapa tidak tahu bahawa sebenarnya anda boleh menuntut pelepasan cukai sebanyak RM2,000 untuk anak berusia enam tahun ke bawah yang dihantar ke taman asuhan kanak-kanak atau pra sekolah yang berdaftar dengan Jabatan Kebajikan Masyarakat (JKM), berbanding RM1000 sebelum ini.
Ini adalah cara yang anda boleh buat dan senarai pusat asuhan dan pra-sekolah berdaftar yang anda boleh anak-anak. Boleh dapat pelepasan cukai juga kan?

SENARAI PELEPASAN CUKAI YANG BOLEH DITUNTUT

Ini adalah infografik rasmi yang dikeluarkan oleh LHDN Malaysia mengenai senarai pelepasan yang anda boleh tuntut dalam pengiraan cukai setiap tahun.

MACAM MANA NAK SEMAK SENARAI TASKA/ PRA SEKOLAH YANG BERDAFTAR
1. Untuk membuat semakan, layari laman web Jabatan Kebajikan Malaysia. Pergi ke bahagian perkhidmatan kanak-kanak dan pilih Senarai Taska Berdaftar. Kalau ada taska anak anda, boleh dapat pengecualian tersebut.

2. Selain dari menggunakan website JKM, ibu bapa juga boleh membuat semakan di laman web Kementerian Pendidikan Malaysia E-Prasekolah.

Sebelum membuat semakan, ibu bapa perlu membuat pendaftaran dulu di laman tersebut. Setelah selesai pendaftaran, buat semakan senarai pra-sekolah yang berdaftar.
KATEGORI TASKA

Seksyen 5 Akta 308 memperuntukkan 4 kategori Taska seperti berikut:
1. TASKA DI INSTITUSI

-Menerima 10 orang atau lebih kanak-kanak dalam jagaan
-Ditubuhkan atas inisiatif pihak swasta dan Badan Bukan Kerajaan
2. TASKA DI TEMPAT KERJA

-Menerima 10 orang kanak-kanak atau lebih dalam jagaan
-Ditubuhkan atas inisiatif majikan untuk kebajikan pekerja
3. TASKA KOMUNITI

-Menerima 10 orang kanak-kanak atau lebih dalam jagaan
-Menerima bantuan daripada Kerajaan Persekutuan atau Kerajaan Negeri
4. TASKA DI RUMAH

-Menerima 4 hingga 9 orang kanak-kanak dalam jagaan
-Dijalankan di kediaman sendiri
*Pastikan anda simpan resit pendaftaran anak-anak ke pusat asuhan/ pra-sekolah yang didaftarkan dengan JKM atau KPM bagi membolehkan anda claim RM 2,000 sebagai pelepasan cukai.
Sumber : Lembaga Hasil Dalam Negeri


Cara Mohon i-Sinar Kategori 2 & Dokumen Sokongan Yang Diperlukan

Mulai 11 Januari 2021, iSinar Kategori 2 telah dibuka untuk permohonan.
Bagi yang tidak lulus dalam kategori 1 atau belum membuat permohonan tempoh hari, anda boleh mengemukakan permohonan melalui laman web rasmi isinar.kwsp.gov.my (Tanpa i-Akaun pun boleh mohon terus dari laman web ini.)

Di sini kami kongsikan cara membuat permohonan iSinar Kategori 2 beserta maklumat lanjut tentangnya.
Apakah i-Sinar Kategori 2?
i-Sinar merupakan kemudahan untuk Ahli KWSP yang terjejas dalam tempoh krisis COVID-19 bagi membantu mereka meneruskan kelangsungan hidup.

Kategori 2 ini adalah untuk Ahli yang belum mencapai umur 55 tahun, mengalami pengurangan pendapatan keseluruhan sebanyak 30% dan ke atas (ini termasuklah jumlah gaji, elaun dan elaun kerja lebih masa) sejak 1 Mac 2020.

Senarai Dokumen Sokongan iSinar Kategori 2
Berbeza dengan kategori 1, Kategori 2 memerlukan anda untuk memuatnaik dokumen sokongan sebagai bukti pengurangan pendapatan keseluruhan.
Dokumen sokongan iSinar Kategori 2 adalah seperti;

Slip/ Penyata gaji SEBELUM pengurangan pendapatan keseluruhan (gaji, elaun tetap, elaun kerja lebih masa, elaun lain, tidak termasuk bonus dalam tempoh 12 bulan daripada tarikh permohonan); DAN
Slip/ Penyata gaji SELEPAS pengurangan pendapatan keseluruhan (gaji, elaun tetap, elaun kerja lebih masa, elaun lain, tidak termasuk bonus antara bulan April 2020 sehingga bulan permohonan; DAN
Notis Pengesahan Majikan berkenaan pemotongan gaji dan/atau elaun dan/atau tuntutan kerja lebih masa; DAN/ ATAU
Dokumen sokongan lain yang membuktikan pengurangan pendapatan seperti penyata bank.

Bagi yang bekerja dalam sektor tidak formal (seperti: bekerja sendiri, penghantar makanan, pemandu e-Hailing, Freelancer), dokumen sokongan yang boleh dikemukakan adalah Penyata Bank/ apa-apa bentuk rekod yang menunjukkan SEBELUM dan SELEPAS pendapatan terjejas.
Contoh:
Encik Ali merupakan peniaga di pasar tani. Pendapatannya terjejas mulai April 2020. Beliau memohon i-Sinar pada Januari 2021.
Penyata Bank yang perlu dikemukakan untuk permohonan i-Sinar Kategori 2 adalah bagi bulan berikut:

Pilih salah SATU (1) bulan SEBELUM pendapatan terjejas (SATU bulan dalam tempoh 12 bulan di antara bulan April 2019 sehingga Mac 2020)
Pilih salah SATU (1) bulan SELEPAS pendapatan terjejas (SATU bulan selepas bulan April 2020 sehingga bulan Januari 2021)

Cara Muatnaik Dokumen Sokongan iSinar Kategori 2
Anda boleh muat naik dokumen-dokumen sokongan menggunakan laptop, komputer peribadi, telefon pintar atau peranti elektronik lain dengan mudah.
Cara memuatnaik adalah seperti infografik di bawah ini:

Demi memastikan keselamatan Ahli dan anggota KWSP dalam tempoh pandemik ini, anda amat digalakkan untuk memuat naik dokumen sokongan melalui Portal i-Sinar secara Online.
Namun, sekiranya anda perlu hadir ke cawangan, pastikan buat Janji Temu Online (JTO).
Tarikh Akhir Permohonan
Permohonan i-Sinar akan dibuka sehingga 30 Jun 2021.
Cara Semakan Status Kelulusan
Anda boleh menyemak status permohonan i-Sinar anda melalui;

i-Sinar Online di kotak Semak Status Permohonan; atau
i-Akaun anda di tab Pengeluaran dan semakan di Sejarah Pengeluaran; atau

Tarikh Bayaran

Bagi kategori 1, pembayaran pertama i-Sinar akan dibuat bermula pertengahan Januari 2021.
Bagi kategori 2, status permohonan akan dimaklumkan kepada ahli dalam masa dua hingga tiga minggu selepas permohonan dibuat. Pembayaran akan dilaksanakan sebelum akhir bulan berikutnya, selepas kelulusan diberi.
Pembayaran selebihnya akan dibuat secara bulanan mengikut jumlah dan tempoh permohonan anda.
Bayaran akan dibuat mengikut kaedah bayaran pilihan anda sama ada secara Pengkreditan Terus (DC) ke akaun bank atau Arahan Bayaran (PO) yang perlu diambil di cawangan KWSP pilihan anda setiap kali menerima bayaran. PO ini hanya boleh ditunaikan di Bank RHB.

Cara Buat Pindaan Amaun / Maklumat
Sekiranya anda telah membuat permohonan pada bulan Disember tempoh hari dan ingin membuat pindaan, anda hanya perlu klik tab ‘Semak Status Permohonan’ di Portal i-Sinar Online.
Kemudian, pilih ‘Kemas Kini Permohonan’ untuk meminda maklumat seperti amaun permohonan, alamat surat menyurat, dan nombor akaun bank.
Maklumat Lanjut
Sebarang pertanyaan lanjut, anda boleh menghubungi hotline khas i-Sinar di 03 – 8922 4848 atau rujuk FAQ / Soalan Lazim iSinar Kategori 2 di SINI.


“Isteri Adalah Pendamping, Bukan Punching Bag”- Kes Viral Heret Isteri, Bekas Suami Penyanyi Dijatuhkan Hukuman

Bekas suami penyanyi yang juga ahli perniagaan dihukum penjara tiga bulan dan denda RM2,000 di Mahkamah Majistret, di sini, tadi, selepas didapati bersalah memukul isterinya.
Majistret Nik Siti Norazlini Nik Mohamed Faiz menjatuhkan hukuman itu terhadap tertuduh, Reduan Mahamood, 58, yang mengaku bersalah.

Baca juga: Apakah Itu Inflasi? Ini Kesannya Kepada Rakyat Malaysia
TERTUDUH BERDEPAN HUKUMAN PENJARA 3 BULAN & DENDA 2,000
Gambar: Hazreen Mohamad – Harian Metro.

Sekiranya tertuduh gagal membayar denda, mahkamah memerintahkan tertuduh dikenakan tambahan hukuman penjara selama sebulan.

Nik Siti Norazlini dalam hujahnya turut menasihati tertuduh dan mengharapkan hukuman itu dapat memberi pengajaran kepadanya.
“Seorang isteri adalah pendamping bukannya ‘punching bag’. Saya harap hukuman ini dapat memberi pengajaran kepada kamu. Jangan buat lagi pada anak, isteri dan kepada sesiapa sekali pun,” katanya.
Mengikut pertuduhan, tertuduh didakwa dengan sengaja mendatangkan kecederaan ke atas Adriana Mohd Arif, 45, dengan memukul serta menendang mangsa.
Kesalahan itu dilakukan di sebuah unit kondominium di Batu 9, Cheras, di sini, pada 14 November lalu.
Bagi kesalahan itu, tertuduh didakwa mengikut Seksyen 323 Kanun Keseksaan yang memperuntukkan penjara maksimum setahun atau denda sehingga RM2,000 atau kedua-duanya.
Pendakwaan dilakukan Timbalan Pendakwa Raya Norfarhanim Abdul Halim, manakala tertuduh diwakili peguam Mohd Shafiq Ahmed Bazari.
MANGSA DIHERET & DITENDANG BERKALI-KALI DI MUKA SERTA BADAN

Terdahulu, Mohd Shafiq memohon mahkamah mengenakan hukuman ringan terhadap Reduan dengan alasan dia sudah insaf dan tidak akan mengulangi kesalahan itu.
Malah katanya, tertuduh yang juga menghidap penyakit jantung, kencing manis dan darah tinggi adalah penyara utama keluarga.
Bagaimanapun Norfarhanim memohon mahkamah mengenakan hukuman sewajarnya sebagai pengajaran supaya tertuduh lebih bijak dalam mengambil sebarang tindakan pada masa akan datang.
Pada 19 November lalu, Harian Metro melaporkan polis menahan bekas suami penyanyi dangdut yang memukul isterinya sebelum kejadian itu tular di media sosial, baru-baru ini.
Kejadian itu dirakam seorang individu sebelum dimuat naik di media sosial sehingga tular pada 17 November lalu.
Video berdurasi satu minit tujuh saat itu memaparkan lelaki berambut panjang menarik tudung wanita berkenaan sebelum mangsa di heret dan di tendang berkali-kali di muka serta badan.
Rakaman juga menunjukkan kanak-kanak perempuan menangis sambil mengangkat tangan sebagai tanda memohon maaf kepada individu terbabit.
Sumber: Harian Metro


Isteri Hamil 13 Minggu, Datuk Dr. Sheikh Muszaphar Bakal Timang Cahaya Mata Kembar Lagi!

Siapa sahaja tidak mengenali figura angkasawan negara Datuk Dr. Sheikh Muszaphar Shukor? Bukan sahaja terkenal dari segi kerjayanya, beliau dan juga isteri, Datin Dr. Harlina juga menjadi idola dalam dunia parenting kerana selalu berkongsikan tips-tips yang berguna.
Terbaharu, menerusi entrinya di laman Instagram beliau mengumumkan kepada orang ramai bahawa isterinya sedang hamil anak kembar yang sudah mencapai usia 13 minggu. Pasangan ini juga telah dikurniakan 4 orang cahaya mata dimana dua adalah perempuan dan satu pasangan kembar lelaki sebelum ini.

DR HARLINA HAMIL ANAK KEMBAR LAGI
Kongsinya, beliua amat teruja dengan berita kehamilan isterinya tersebut dan menganggap bahawa rezeki ini dapat memeriahkan lagi keluarga mereka. Namun begitu, Dr. Sheikh Muszaphar tidak menafikan bahawa risiko kehamilan seperti ini agak tinggi dan turut berasa risau dengan pengalaman yang pernah dilalui sebelum ini.

Beliau juga turut berkongsi bahawa Dr. Harlina melalui trimester pertama ketika masih bekerja sebagai salah seorang frontliner merawat pesakit Covid-19 di hospital.

Pic – Expecting Twins again …
Alhamdulillah – Syukur teramat .
Dr Halina is now 13 weeks pregnant with twins .
I’m just thrilled , speechless and over the moon …
It’s like DejaVu all over again .
We have always wanted a big family .
But carrying twins during pregnancy is totally high risk as we have experienced that before .

Double Nauseous
Double Vomiting
Double Bloating
Double Craving
Double Bleeding – which she did
It was tough seeing Dr Halina undergoing through her 1st Trimester and still working as frontliners treating Covid patients and she truly deserve my utmost respect .
The only thing I could do is to gain weight with her which is part of the deal – Haha
Salam Everyone
Love As Always
Just sharing the good news
PS – Do be strong my love . Just hang in there and leave the workload of the kids to me .
Sumber: Dr. Sheikh Muszaphar


11 Kuasa Superhero Yang Ada Pada Seorang Isteri Yang Hebat

Kita selalu lihat cerita superheros di layar perak dan kaca tv. Tentu sekali kagum dengan kehebatan superheroes tersebut. Namun, tahukah bahawa isteri juga adalah seorang superhero?
Definisi hebat bukan hanya di ranjang semata-mata. Ramai yang tersilap. Ini kerana banyak lagi perkara lain yang isteri buat, yang sebenarnya nampak hebat.

Biasalah, suami akan buat tidak perasan atau buat-buat tidak nampak. Adakah ini kerana naluri seorang perempuan yang mahukan yang terbaik untuk keluarga?
Apakah antara fakta tentang isteri hebat bak superhero ini?
Berikut adalah antara perkara yang kami rasakan antara super-power yang isteri ada.

1. Isteri boleh buat kerja dalam 0.02 saat
Ok, itu tipu. Cuma nak kata, isteri boleh buat kerja dengan sangat pantas. Ya, bagaikan ada 10 tangan. Semua benda dia boleh buat dengan cepat.

Isteri akan menyelesaikan sesuatu perkara dengan cepat. Isteri biasanya tidak akan menangguhkan sesuatu kerja. Apabila dia ternampak sesuatu yang perlu diselesaikan, dia akan terus menyelesaikannya.
Berbanding suami, mereka lebih suka tangguh. Sudah dipesan banyak kali, masih lagi tidak melakukannya. Buang sampah pun boleh ambil masa seminggu.
2. Isteri boleh buat kerja multi-tasking
Bayangkan begini. Isteri boleh sapu lantai sambil menyusukan anak sambil melipat baju dan juga menjerang air di dapur. Itu baru sedikit.
Isteri juga boleh menonton TV sambil melihat kerja-rumah anak sambil berbual dengan suami sambil mengetip kuku anak.
Hebat bukan? Apa lagi kerja multi-tasking yang biasa ibu buat?
3. Isteri ingat sesuatu yang suami tidak ingat
Cuba tanya, berapa berat anak sulung semasa lahir? Isteri akan dapat jawab dengan selamba. Suami?
Lelaki mempunyai kecenderungan untuk melupakan sesuatu yang sudah lama berlaku, mahupun yang baru diberitahu. Berlainan pulanya dengan isteri, mereka mempunyai ingatan yang sangat kuat. Mereka boleh mengingati segala apa yang dilakukan oleh suami, yang baik malah yang buruk juga.
4. Isteri boleh tahan sakit bersalin
Suami, sakit bersunat pun belum tentu tahan. Inikan pula sakit bersalin!
Isteri yang melahirkan anak adalah seorang ibu yang menakjubkan. Isteri yang menjaga anak, tidak kira berapa banyak adalah sangat hebat.
Kajian menunjukkan tahap positif pendidikan kanak-kanak banyak disumbangkan oleh ibu dan tahap pendidikannya. Sangat bersyukur kerana ibulah yang banyak membantu anak-anak belajar dan membuat kerja rumah.
Isteri boleh jaga 10 orang anak dalam satu-satu masa. Cuba tinggalkan suami dengan seorang anak untuk satu hari. Nescaya, akan tunggang-langganglah rumah itu. Kalau tak percaya, cubalah.
5. Isteri akan sayangkan suami walaupun nampak kebodohan dan lurus-bendul
Ini antara kuasa yang hebat.
Suami perlu terima hakikat ini: Ada lelaki yang melakukan perkara yang bodoh dan isteri biasanya akan menjeling sambil menggeleng-gelengkan kepala. Ironinya, walaupun setelah kita melakukan perkara yang diluar tahap kepandaian itu, isteri tetap menyayangi suami.
Sambil tepuk dahi dan geleng kepala, isteri kadang-kadang malas mahu masuk campur. Maka dibiarkan sahajalah.
6. Isteri boleh jaga suami dengan penuh kasih-sayang bila dia sakit
Lelaki sangat lemah apabila dijangkiti penyakit. Lemah atau mengada-ngada? Entahlah.
Perempuan boleh menjalani hari-hari seperti biasa tanpa diketahui mereka sedang sakit. Walaupun mereka sakit, mereka meneruskan aktiviti harian seperti biasa seolah-olah tiada apa yang berlaku. Tetapi apabila suami yang sakit, perasaannya seolah-olah dah macam nak mati!
7. Isteri boleh baca minda suami,ada kuasa psikik
Contohnya, dia boleh tahu apa menu yang suami nak makan.
Kami mengagumi para isteri kerana mereka tahu sumber motivasi suami, iaitu perut. Godaan dari masak lemak cili api atau patin masak tempoyak atau asam pedas kepala ikan merah akan menyebabkan suami tunduk pada kehendak isteri.
Lebih-lebih lagi jika masakan yang sama dengan masakan ibu mertua.
8. Isteri ada deria keenam (sixth sense)
Isteri ibarat seperti radar! Mereka mengetahui sesuatu yang akan terjadi atau mereka menjangkakan sesuatu yang anda perlukan walaupun anda masih belum memerlukannya.
Kami sangat mengagumi isteri kerana ciri-ciri unik ini. Ia dapat menjauhkan suami dari masalah dan mencipta peluang yang hebat untuk jangka masa pendek dan panjang.
Maka, kalau suami mahu curang, isteri sudah dapat rasa. Berhati-hatilah.
9. Isteri tahu di mana kedudukan setiap barang
Anda pernah alami situasi apabila anda bertanya “Sayang, mana abang punya (namakan barangan anda)?” dan dia mengetahui di mana kedudukan barang tersebut?
Mereka boleh memberitahu di mana anda letakkan kunci kereta atau telefon bimbit anda atau seluar slack biru kegemaran anda. Memang betul-betul hebat.
Cuma jangan terasa bila isteri kata, “Cari pakai mata ke pakai lutut?”
10. Isteri boleh ‘transform‘ macam Transformers
Cuma dalam kes ini bukanlah Transformer. Dia boleh transform jadi lipas kudung.
Katakan suami baru terima panggilan, ada tetamu mahu datang rumah. Tambahan lagi kalau ibu mertua mahu berkunjung. Maka disinilah episod hebat si isteri akan dapat dilihat dengan mata kasar. Baju-baju yang tak berlipat akan terus dicampak dalam bakul. Pinggan kotor akan dibasuh dalam masa yang teramat singkat.
Siap anak-anak boleh dimandikan dengan memberikan arahan dari jauh sambil menyapu lantai. Suami jangan tengok dengan mulut terlopong sahaja. Bantu-bantulah mana yang boleh.
11. Isteri lebih bijak dari suami
Ramai suami tahu akan perkara ini. Namun, sesekali mereka tidak akan beritahu depan isteri tentang perkara ini. Paling tidak, akan terdetik di hati suami, “Pandai juga bini aku ni ye”
Suami selalunya tidak memberikan pujian yang cukup pada isteri. Tetapi, suami tahu mereka sukakan pelbagai ciri yang ada pada isteri.

Akhir kata
Foto Kredit: workingmomsagainstguilt.com
Jangan berani menidakkan fakta ini kerana ia terbukti benar. Namun isteri tidaklah boleh mendabik dada kerana perkahwinan bukan bermakna hidup sendirian, dan jadi hebat sendirian.
Pupuklah kasih sayang bersama-sama, dan jadikan suami isteri pasangan yang hebat, dunia akhirat.
Adakah antara termasuk ada 10 kuasa isteri hebat ini?


Ingin Minta Cerai Dari Suami? Isteri Tunggu Dulu, Baca Nasihat Pakar Ini!

Aku Ingin Minta Cerai Dari Suami
[infobox]Segmen ini kelolaan Nur Qaseh Amin[/infobox]
Aduan Dari Pengirim
Rumahtangga kami telah berusia lebih daripada 10 tahun. Sepatutnya kami saling memahami tapi pernah bercerai pada tahun awal perkahwinan kerana suami sering memukul saya. Saya sendiri yang menfailkan tuntutan cerai itu. Saya berusia 20-an ketika itu dan tidak kuat menghadapi dugaan sebegitu, boleh dikatakan masih mentah dalam kehidupan berumahtangga.

Sunyi, Sendirian di Rumah
Menyedari kesilapan itu, saya bersetuju untuk rujuk kembali dengan harapan suami saya tidak mengulangi perbuatan yang sama.  Kini telah lebih 10 tahun telah berlalu, saya bersyukur kerana suami saya tidak lagi memukul saya seperti dulu. Namun saya masih lagi teruji dengan perbuatan suami. Selama tempoh ini, suami saya jarang berada di rumah bersama saya dan anak-anak. Saya sering berasa sunyi dan saya juga tiada kawan-kawan yang benar rapat dengan saya.
Bagi saya, saya mengharapkan agar suami sebagai sahabat dunia dan akhirat saya. Hampir setiap hari saya akan hubungi suami saya yang selalu balik lewat bertanyakan lokasinya, apa yang sedang dilakukan dan bila dia akan pulang ke rumah. Namun amat mengecewakan apabila pertanyaan saya hanya mengundang kemarahannya.  Dia mengatakan saya penyibuk.

Lama kelamaan saya telah mula tawar hati untuk menghubunginya. Saya sudah jadi tidak peduli tapi jauh di sudut hati saya, saya ingin jadi seperti isteri-isteri orang lain yang mengharungi kehidupan rumahtangga bersama suami tersayang.

Suami Gaji Kecil
Sebagai seorang isteri, saya amat memahami bahawa pendapatan suami memang tidak mencukupi. Bukan ingin mengungkit tetapi saya buat pinjaman untuk kereta kegunaan suami sedangkan saya hanya gunakan motor walau ketika sedang sarat mengandung. Saya tidak kisah gaji bulanan saya habis janji saya disayangi suami tapi saya makin kecewa dengan sikap suami.
Keluar awal pagi dan pulang lewat pagi. Berjumpa anak-anak sejam sehari saja. Wang belanja rumah juga cukup susah untuk saya dapatkan. Banyak kali juga diminta, barulah dapat itupun tidak cukup apabila saya kira perbelanjaan sebenar untuk rumah dan anak-anak.
Peramah Dengan Orang, Pendiam Dengan Isteri
Suami saya peramah orangnya. Ramai yang mengenalinya mungkin terkejut mengetahui dia seperti orang asing dengan saya. Dia jarang bercakap dengan saya dan langsung tidak pernah berbual dengan saya. Saya rasa pelik. Kami sudah cuba mengikuti sesi kaunseling di pejabat agama. Dia akan berubah jadi baik sebentar dan kemudiannya kembali kepada sikap asalnya.
Jadi saya minta diceraikan kalau benar dia tidak sayangkan saya. Tapi dia tidak mahu kerana katanya, dia sayangkan saya. Tapi kalau sayang, mengapa die berkelakuan sebegitu rupa?
Cerai Jalan Terakhir
Kali terakhir saya pergi dapatkan nasihat di pejabat agama, saya tidak nampak jalan penyelesaian yang lain kecuali penceraian. Atas sokongan pegawai tersebut, saya telah menfailkan cerai tapi pada pendapat pegawai tersebut, besar kemungkinan suami saya tidak akan ceraikan saya dan mungkin dengan cara ini, ia memberi amaran untuk suami saya berumah dan rumahtangga kami akan lebih bahagia. Tapi kalau sebaliknya, saya redha dengan takdir Tuhan.
Yang Bermasalah,
‘Identiti pengirim terpaksa dilindungi untuk tujuan keselamatan’

Solusi Dari Pakar
[infobox]Persoalan pengadu ini telah dijawab oleh Prof Madya Dr Hj Mohd Nor Mamat, Timbalan Dekan (Hal Ehwal Pelajar), Akademi Pengajian Islam Kontemporari, UiTM Puncak Alam, Selangor. Maklumat lanjut mengenai beliau ada di bahagian akhir artikel ini.[/infobox]
Solusi buat pengirim,
Sekadar memahami masalah yg diceritakan, saya yakin ada sesuatu yang mungkin tak disukai suami tetapi masih dilakukan oleh kita. Kadang mungkin kita terlepas pandang, sebab ia dah jadi sikap kita. Saya tak kata ia adalah satu kesalahan. Sebab kadangkala ada perkara yg tak salah pada isteri, tetapi disalah faham oleh suami sebagai satu kesalahan.
Sebenarnya, Suami Masih Sayang
Ini kerana, suami sebenarnya masih sangat sayangkan isterinya. Buktinya, dia masih tidak mahu menceraikannya, tidak curang, tidak memukulnya lagi, malah masih sanggup untuk berbincang dan bertemu kaunselor untuk penambahbaikan kebahagiaan bersama. Sesetengah lelaki tidak akan bersikap begini kalau tidak sayangkan isterinya.
Solusinya, cuba perhalusi dan cari apakah sebenarnya faktor utama yang menjadikan suami kita terasa hati dan mungkin tidak suka dengan perbuatan kita di rumah. Boleh cuba rujuk dalam tulisan saya dalam buku Takluk Hati Pasangan dan cuba kenalpasti kesalahan yang kita boleh jadi terlepas pandang.
Suami Mungkin Terasa Hati
Ada banyak perbuatan yang kita rasa remeh malah bukan suatu kesalahan, tetapi itulah yang menjadi punca suami terasa hati dan konflik berpanjangan. Kita ternanti-nanti suami berubah, pada masa yang sama juga suami ternanti-nanti juga kita berubah. Contoh, terlalu ambil berat bertanya itu dan ini, setiap masa juga sesuatu yang menyakitkan hati suami, kerana itu suami memahami sebagai mengongkong atau tidak percayakannya.
Juga boleh rujuk dan teliti tips menegur pasangan kita dalam buku saya Dakwah Biar Santai Tapi Sampai, juga In Shaa Allah bermanfaat untuk atur strategi berkesan dalam membahagiakan hidup kita.
Cerai Itu Masalah
Ketahuilah, perceraian akan jadi masalah baru, ia bukanlah penyelesaian. Apatah lagi dalam kes ini, kedua-duanya masih sangat saling sayang menyayangi. 10 tahun hidup bersama adalah sesuatu yang berharga untuk kita lupuskan, semata-mata kerana silap faham. Perceraian akan membawa lebih banyak kesedihan dalam hidup kita.

5 Tips Kembalikan Kekuatan Hati Wanita Yang Terdera Emosi
Sebenarnya, banyak yang positif dan perkara yang perlu kita syukuri dalam kes ini.

Ingat kembali kebaikan suami yang telah diberikan kepada kita. Misalnya, dulu suami kaki pukul, kemudian sudah berubah tidak lagi memukul isteri.
Suami masih balik ke rumah walaupun tidak mengikut masa yang isteri jangkakan.
Suami masih memberikan nafkah, walaupun dalam keadaan kita tahu suami benar-benar tidak berkemampuan.
Membuang jauh egonya untuk berbincang dan berjumpa dengan kaunselor. Ketahuilah bahawa hal ini adalah sesuatu yang sangat menjatuhkan ego seorang lelaki.
Pengakuannya yang masih sangat menyayangi kita juga adalah sesuatu yang sangat berharga malah saya yakin banyak lagi kebaikan suami untuk kita bersyukur dan hiduplah dengan positif.

3 Faktor Suami Jadi Orang Asing Dalam Hidup Isteri
Banyak faktor dan punca yang boleh menyebabkan lelaki terasa hati dengan perbuatan kita, sama ada sengaja atau tidak sengaja.

Saya cadangkan cuba fahami fitrah suami dan kaedah yang boleh menggembirakan suami kita.
Teknik ini banyak memberi kesan yang positif kepada suami, kerana apabila ia bahagia dengan kita, lebih mudah ia mendengar suara kita. Malah lebih terbuka untuk melakukan sesuatu yang dia tahu boleh menggembirakan kita.
Bahagiakan pasangan kita, jika kita inginkan bahagia! Boleh lebih lanjut rujuk dan fahami pelbagai fitrah suami isteri dan tips memenangi hati pasangan kita, insyaallah suami yang bahagia akan segera ingin balik ke rumah, merindui orang yang membahagiakannya.

[infobox]

Beliau seorang penulis buku “Takluk Hati Pasangan” dan “Dakwah Biar Santai Tapi Sampai”. Beliau juga merupakan kolumnis majalah Keluarga dan Majalah-I dari Karangkraf. Seorang pendakwah dan penceramah bertauliah Jabatan Agama Islam Selangor (JAIS) dan fasilitator bertauliah kursus perkahwinan.
PROF MADYA DR HJ MOHD NOR MAMAT,
Timbalan Dekan (Hal Ehwal Pelajar),
Akademi Pengajian Islam Kontemporari, UiTM Puncak Alam Selangor.
Facebook: facebook.com/usmohdnoor
[/infobox]


Dari Saiz XL Ke Saiz M, Isteri Ini Kongsi Koleksi Menu Bekal Diet Suami Selama 3 Bulan

Siapa sahaja yang tidak mengimpikan tubuh yang langsing serta sistem badan yang sihat bukan? Bukan sahaja bagi golongan wanita, tubuh yang sihat serta ‘slim’ ini turut menjadi idaman golongan lelaki. Namun, agak sukar untuk golongan lelaki mengawal pengambilan makanan berbanding golongan wanita yang lebih teratur dalam mengikut jadual.
Jadi, apa yang menariknya perkongsian ini adalah si isteri menyediakan pelbagai menu bekal untuk suami turunkan berat badan dalam masa lebih kurang 3 bulan sahaja. Gembiranya hati suami dan isteri apabila berjaya menurunkan berat sehingga ke saiz  M dari XL!

KOLEKSI MENU DIET SUAMI DARI AIR TANGAN SI ISTERI
Sebahagian menu yang saya masak untuk bekal suami setiap hari.. start diet awal Oktober 2018 hingga skrg, lebih kurang 3 bulan. Suami saya on diet.  Tak makan nasi, tak minum manis. Dari size XL ke size M. Dari seluar size 36 ke size 28.
So saya masak makanan sihat, rendah kalori.  Kukus, panggang, rebus dan goreng (guna airfryer sahaja) Garam, guna garam bukit. Tiada bahan perisa. Seasoning macam-macam ada, blackpepper, whitepepper, paprika, chili flakes.. campak je apa ada. Paling mudah dan murah, tempe goreng. Sekarang tempe dah jadi menu wajib sebab dah boring makan telur. Siapa lagi nak diet? Bole la buat semangat.

1. Telur rebus dan ayam grilled

2. Ayam dan sayur-sayuran yang di grilled

3. Tempe goreng

4. Salad telur rebus

5. Telur rebus, ayam grilled, sayur

6. Salad dan ayam grilled

7. Tempe goreng dan salad bunga kubis

8. Lobak merah, bunga kubis rebus dan ayam grilled

9. Lobak merah dan ayam goreng

10. Ayam goreng, baby tomato dan sayur

11. Salad, pelbagai jenis sayur dan telur rebus

12. Nasi putih, telur rebus, salad

13. Ayam goreng, tempe dan sayur bendi

14. Ayam grilled, sos peri-peri dan sayur

*Anda pun boleh cuba!
Sumber : Darina Sekeri


Isteri Menderita, Abang Ipar ‘Naik Tanduk’ Gilakan Harta Selepas Suaminya Meninggal Dunia!

Disarankan kepada suami di luar sana untuk menghibahkan harta kepada isteri dan anak-anak seawal mungkin, selagi tubuh masih bernyawa. Sudah banyak kisah di luar sana, setelah pemergian suami, sikap mentua dan ipar-duai berubah sekelip-mata menjadi gila harta.
Natijah dari itu, balu bersama zuriat anda yang hidup sengsara. Ingatlah, hati manusia sentiasa berbolak-balik. Maka, anda tidak boleh seyakinnya pada darah daging sendiri. Bak kata pepatah, sediakan payung sebelum hujan.

Baca juga: “Phatta Bukan Muslim, Tapi Dia Tunjuk Maksud Sebenar Amanah Bekerja”- Lelaki Ini Sedih Cleaner Ofis Meninggal Dunia
MACAM-MACAM DUGAAN TERJADI…
Gambar tangkap layar yang dikongsikan oleh Puan Marlia Ramli di hantarannya. ini memang benar terjadi

Sebagaimana tangkap layar yang dikongsikan oleh Puan Marlia Ramli di hantarannya, situasi hiba ini memang benar terjadi di dunia nyata.

Dalam coretan itu, menerangkan situasi seorang ibu tunggal bersama anaknya yang sering dikejar abang ipar selama bertahun-tahun untuk menuntut harta pusaka suaminya yang sedikit itu. Sungguh memalukan!
Manakala, pesanan yang disampaikan Puan Marlia di bawah ini ada benarnya. Jangan biarkan isteri dan anak-anak anda derita selamanya. Semoga perkongsian ini dapat dijadikan pengajaran buat para pembaca.
DERITA SELAMA-LAMA
1. Esok weekend. Tuan-tuan ambillah sedikit masa. Semak bersama-sama… Berapa jumlah simpanan yang isteri tuan-tuan ada?
2. Berapa banyak yang isteri tuan-tuan mampu jana pendapatan keluarga? Andai tuan-tuan tiada, isteri mampu urus segala
3. Andai tuan-tuan meninggal dunia, apa yang dihibahkan pada isteri jelita? Berapa banyak jumlah wang dan emas simpanan yang tuan-tuan sedia agihkan?
4. Anak-anak tuan-tuan akan ada tempat tinggal? Isteri tuan-tuan punya hati kental yang sanggup bertahan? Berapa lama
Gambar hiasan: KieferPix/Shutterstock.com
5. Saya 16 tahun bekerjaya sebagai HR ya tuan-tuan. Saya dah tengok abang kakak dan adik beradik yang tuan-tuan sanjung anggap baik segala, merekalah bakal jadi si celaka yang menyusahkan.
6. Merekalah yang sibuk menghitung harta pusaka dan insuran syarikat yang tuan-tuan tinggalkan. Tuan-tuan masih hidup segalanya baik belaka. Tuan-tuan meninggal esok, anak isteri tuan-tuan merempat tak apa… Yang penting mereka mahu bahagiannya.
7. Haloba manusia tak kenal sesiapa. Baik ibu bapa tuan-tuan atau saudara-mara. Selagi bernafas dan punya nyawa, pandanglah wajah anak isteri tuan-tuan.
8. Tuan-tuan jangan tunggang agama berserah pada takdir semata-mata. Selagi jasad menghirup udara, ambil lah langkah berjaga-jaga.
9. Pastikan isteri tuan-tuan punya sebuah rumah namanya. Pastikan isteri tuan-tuan tahu menjana wang untuk anak-anak tercinta.
10. Jika isteri tuan-tuan suri rumah tangga atau berpendapatan kecil saja, segera hibahkan harta. Agar pemergian tuan-tuan tidaklah meninggalkan DERITA SELAMA-LAMA.
Salam sayang dan ya, saya isteri juga.
Sumber: Facebook Marlia Ramli